Pariz | Soubenn ar geek\nDielloù evit Pariz\nPosted in Levrioù bannoù-treset with tags bed ordinal, familh, Frañs, kevredigezh, Pariz, psikologiezh on Mae 26, 2016 by geekezig\nBetek-hen ne oan ket bet plijet bras gant levrioù bannoù-treset Leslie Plée. Ne oan ket bet displijet kennebeut setu perak en deus fellet din lenn Éloge de la névrose. Leslie Plée a ginnig reiñ he sell diwar-benn a bep seurt traoù dindan dek chabistr : aon beajiñ, kudennoù yec’hed, enkrezioù iskis tro-dro d’an tornoziñ, d’ar c’hoant bezañ un ur gwir den bras (pe ar c’hontrol!) pe da vezañ evel ar re all…\nKalz plijadur em boa bet o lenn al levr-mañ. C’hoarzhet em boa a greiz kalon meur a-wech. D’am meno e c’hall pep hini kavout traoù heñvel outañ pe outi pe d'(h)e endro. Simpl eo an tresadennoù met efedus ha brav-tre al livioù ouzhpenn. Chabistroù zo o deus seblantet din un tamm a-gostez e-keñver an tem (da skouer chabistr ar merc’hed er gevredigezh a seblant bezañ evit ul levr all kazi pe hini Stockholm met reiñ a ra c’hoant mont da veajiñ du-hont!). Ur blijadur e pep keñver, pe dost. Istor ha tresadennoù gant Leslie Plée. Embannet gant Delcourt en dastumad Tapas, d’ar 26 a viz Eost 2015.


Kelc'h keltiek - Wikipedia\n(Adkaset eus Kelc’h keltiek)\nKelc'h keltiek eo an anv a roer en deiz a hiziv d'ur strollad tud a ginnig dañsoù Breizh war al leurennoù, dreist-holl e-kerzh an hañv. Pa oa bet krouet ar c'helc'hioù keltiek e penn-kentañ ar bloavezhioù '30 gant Erwanez Galbrun hag he fried, en doa an anv-se ur ster tostoc'h ouzh hini ur greizenn sevenadurel. En tu-hont d'an dañsoù e veze kelennet ar yezh, istor ha douaroniezh Breizh hag all. Siwazh, en abeg d'ar Brezel Bed diwezhañ ha da zro-spered an dud da c'houde, ez eo strishaet ar ster evit dont da dalvezout kement ha strolladoù dañsal evit arvestourien dreistholl. Setu perak e voe ranket krouiñ kreizennoù sevenadurel er bloavezhioù '70 evit ober al labour bet dilezet gant bed an dañserien.\nAn deiz a hiziv e c'heller kavout kelchioù keltiek ha na reont nemet dañsal war leurennoù e-korf an hañv evit an douristed gant gizioù eus o bro asambles gant sonerien, met e c'heller kavout kalz muioc'h a strolladoù a reont ivez traoù all tro dro da sevenadur Breizh evel kentelioù brezhoneg, broderezh, enklaskoù diwar ar gizioù a-wechall ha krouidigezeh gizioù mod gwechall pe nevesaet, sonerezh (Breizh), arvestoù lies, c'hoariva hag all hag all.\nLodenn vrasañ ar strolladoù anvet kelc'hioù keltiek a zo strollaet en unan eus an daou gengevread dañserezh breizhek a zo : Kengevread Kendalc'h hag hini War 'l Leur. An eil hag egile a ra war-dro an hevelep dañsoù, an diforc'hioù etrezo o vezañ filozofel ma n'eo ket politikel. Pep hini eus an daou gengevread-se a zo urzhiet gant ur gevredigezeh (kevread) e pep departamant eus Breizh istorel hag unan all evit Peurest ar Bed (Bretoned divroet). Ur gevredigezh all (kengevread)a glask kenaozañ ar c'hevredigezhioù departamentel. Ul lodenn eus ar strolladoù a zo ezel eus ur gevread departamant ha n'eo ket eus ar gengevread. Nebeud strolladoù n'int ket ezel eus kenvread ebet.\nListenn ar c'helc'hioù keltiek\nAdtapet diwar « https://br.wikipedia.org/w/index.php?title=Kelc%27h_keltiek&oldid=1746282 »\nKemmoù diwezhañ degaset d'ar bajenn-mañ d'an 17 Ebr 2017, da 10:15.


-DANEVELLOÙ AL LEVRIG\n5.BEAJ DA ROAZHON\n6.AR PRIÑS HAG AR BAOUREZ\n8.GOUDE AN EMGANN\n10.MILINEREZ AET DA LADY\n-YEZHADUR AN DANEVELLOÙ\nSavet eo bet ar skridoù-mañ gant evit studierien eil bloavezh hag implijet int bet e kentelioù-noz Sav-Heol a-raok bezañ embannet.\nÓPep gwir miret strizh gant Sav-Heol.\nMa mignon Kerloc'h-Omnes, an enklasker brudet, a oa ganin en devezh all o tebriñ pep a bizza yen en ur preti nevez digor e kreiz-kêr, pa lavaras en ur lenn ar gazetenn:\n« Sed a zo souezhus, Gwazhdon.\n-Petra zo souezhus? a c'houlennis en ur deurel ur sell heuget ouzh ar moc'haj em asied.\n-Sellit, doktor », a respontas en ur ziskouez din ar gemennadenn.\nHa me da lenn, e keit ma oa-eñ o tebriñ gant plijadur an dra doñjerus a oa bet lakaet dirakañ.\nUr c'harr-tan Mercedes a oa bet lakaet e gwerzh, hag ar priz warnañ a oa kant lur. Kant lur gall nemetken.\nKenkent hag echu gantañ e asiedad, ha ma hini ouzhpenn, paeet ganin boued fall ha gwin trenk hon daou bred, ez eas Kerloc'h-Omnes da bellgomz, da gemenn ar c'heloù d'hon mignon Steven Pilgerc'h a oa o klask ur Mercedes kozh evit ur film nevez.\nHag ar filmaozer ha mont da welout ar c'harr e ti an hini en doa lakaet e werzhañ.\nE-barzh ur genkiz tostik da greiz-kêr e oa. Ur vaouez daou-ugent vloaz bennak dezhi, gwisket kran, a zigoras an nor pa sonas. Evel ma c'halle Pilgerc'h gwelout ne oa ket e ti tud eus ar re baourañ.\n« Ma c'harr-me n'eo ket, emezi. D'am gwaz eo hennezh. Met lavarout a c'hallan n'eo ket ur farsadenn tamm ebet. Deuit ganin da welout."\nPa voe digoret dezhañ ar c’harrdi e chomas da sellout ouzh ar c'harr glas-lufr, unan nevez diouzh e welout, hag a gouste tri c'hant mil lur d'an nebeutañ.\n« Prenet eo bet daou vloaz zo, met ruilhal n'en deus ket graet kalz.\n-Iskis e kavan an afer, eme Bilgerc'h. Sur oc'h n'eus fazi ebet eus ho perzh? Deuet e oan da welout ur c'harr a werzhit kant lur, hervez ar gazetenn.\n-Fazi ebet, eme ar vaouez. Sed amañ ar paperioù hag an alc’hwezioù, ma roit din ar priz a c'houlennan. »\nNec'het e oa ar filmaozer, un den onest evel n'eus ket kalz, o welout pegen nebeut a c'houlenne, ha nac'h a reas da gentañ. Met pennekoc'h egetañ e oa ar vaouez.\n« Gant ma Mercedes nevez eta on deuet d'ho kwelout », eme Bilgerc'h da Gerloc'h-Omnes, a oa nevez krog da c'hoari echedoù ganin. « Gallout a rit sellout dre ar prenestr: aze emañ, e korn ar straed. Sed un istor a c'hallfe plijout deoc'h, Kerloc'h. Soñjit 'ta! Aet eo kuit he gwaz gant ur vaouez all da Vro-Vrazil. Ha petra en deus graet ar genaoueg-se, nemet skrivañ dezhi da c'houlenn diganti gwerzhañ e garr. Ha kas an arc'hant dezhañ du-hont.\n-Ha graet he deus, evel just, eme Gerloc'h-Omnes.\n-Hep mar ebet, » eme e vignon.\n-Laouen e vo egile gant e gant lur. Gallout a rafes ober ur film gant an istor-se. »\n-Setu dres pezh am boa soñjet. Dial gwreg, e vo e anv. Un istor polis e vo. Ezhomm am bo ac'hanoc'h.\n-Pa garot, eme Gerloc'h-Omnes. Koll oc'h adarre, Gwazhdon, ma mignon kaezh. C'hwi a baeo ar pred a-benn arc'hoazh.\nChom a raen da sellout ouzh ar c'hoari. Heuget e oan.\nPriz daou bizza yen an deiz all.\n1. Piv eo tud an istor-mañ?\n2. Piv a gont an istor?\n3. Pelec'h emaint pa grog an istor?\n4. Oc'h ober petra emaint eno?\n5. Petra a reas Kerloc'h-Omnes?\n6. Petra a reas Pilgerc'h?\n7. Petra a reas ar vaouez?\n8. Petra a goust kant lur? Souezhus e oa? Perak?\n9. Pelec'h ez echu an istor?\n10.Perak he doa graet ar wreg? Perak?\n11.Perak e oa heuget Gwazhdon?\nSantet em boa ar spont o redek dre ma c'horf, hag ar c'hwezenn yen o verañ war ma zal. Gwir eo ne oa nemedon er bus. Gwir eo e oan ma-unan-penn, ha ne oa den ebet ouzh ar rod-stur! Du-hont war gador ar blenier ne welen den ebet! Met ar bus a oa o vont, war-eeun, ha tizh gantañ a-benn neuze.\nDiskouezet hoc'h eus din pennad ar gazetenn. Lennet em eus e oa bet laeret ar bus 56B gant ur paotrig 11 vloaz, goude ur bariadenn sot gant e vignoned. Taolet en doa ar bus er stêr, emezoc'h, e-kichen an ospital, ha darbet e oa bet dezhañ bezañ beuzet.\n1. Perak emañ an den o kontañ un istor?\n2. Petra a ra pa wel ur bus? Perak?\n3. Petra en doa graet digwener?\n4. Perak ne oa ket chomet er sinema?\n5. Petra en doa graet neuze?\n6. Perak e oa aet er bus?\n7. Petra en doa graet er bus?\n8. Perak e oa bet spontet?\n9. Petra en doa graet pa oa chomet a-sav?\n10.Perak en doa tapet terzhienn?\n11.Petra a oa skrivet er gazetenn?\n12.Petra a soñj an den diwar-benn ar busoù bremañ?\nDihunet on hiziv gant kan plijus an evned ha trouz bouzarus ur morzhol-pigell.\n2. Penaos eo an amzer? Kalz tud zo en ti? Perak?\n3. Petra a ra ar paotr neuze? Petra a ra dirak boest al lizhiri?\n4. Pet lizher a gav e-barzh? Lenn a ra e hini diouzhtu?\n5. Petra a ra a-raok?\n6. Petra zo e-barzh ar golo? Piv eo Ernest Kerampont?\n7. Petra en deus skrivet en e lizher?\n8. Piv zo o chom e Naoned?\n9. Perak he deus laosket arc’hant gant Herve Halegouet?\n10. E-barzh petra e soñj Herve?\n11. Petra en deus d’ober? Perak?\n12. Piv eo Anton Berrec’houg?\n13. Penaos e kav Herve e labour?\n14. Petra a lavar er bellgomz?\n15. Petra a c’houlenn ar mestr? Petra a respont Herve dezhañ?\n16. Gervel a ra Herve e dud? Perak?\n17. Lavarout a raio d’e c’hoar en deus bet arc’hant? Perak?\n18. Petra a ra goude pellgomz? Ha goude?\n19. Perak e pren ur gitar?\n20. Ur gwiskamant penaos a bren? Perak?\n21. Petra en deus c’hoant da brenañ c’hoazh?\n22. Arc’hant a-walc’h en deus?\n23. Lizheroù plijus en deus bet Herve?\n24. Petra a rank ober?\n25. Petra zo e-barzh ar pevare lizher?\n26. Petra en deus c’hoant Herve d’ober bremañ?\n1. Piv eo Yann ar C’halvez hag Alan Keromnes?\n2. Petra a reont evel micher?\n3. Abaoe pegeit emaint o studiañ an dud-se?\n4. Pegeit int bet er janglenn?\n5. Penaos e ouzomp o istor souezhus?\n6. Perak o doa bet c'hoant da vont da weladenniñ an Indianed?\n7. Penaos e oa aet ar Vretoned da vro an Indianed?\n8. Pegeit e oa padet o beaj war ar stêr vras?\n9. Perak o doa aon\n10.Fall e oant bet degemeret?\n11.Gallet o doa goulennata an Indianed diouzhtu, kenkent hag erruet?\n12.Penaos e oa kroget an istor?\n13.Perak e oa spontet an Indianed?\n14.Laouen e oa ar strobineller?\n15.Petra en doa gourmemennet ober?\n16.Debret en doa ar strobineller ivez?\n17.Pelec'h emañ an eskern? Perak?\nBEAJ DA ROAZHON\nDanevell beaj ar Pempvet Klas -B eus Skolaj Gwengamp da Virdi Breizh Roazhon, graet gant Herve Penneg, 13 vloaz, daneveller neptu.\nEmañ Enora Pennc'hoad o vont d'azezañ em c'hichen er c'harr-boutin. Degas a raio Ouest-France he zad ganti, abalamour dimp da gaout un tamm buhez prevez e-kerz ar veaj.\nUr gentel hon eus bet diwar-benn Mirdi Breizh gant an Dimezell Milin-Keravel, hon c'helennerez istor. Lavaret he deus e oa "ur gwir deñzorva eus oberiadurioù Mab-Den". Ne oa den o selaou. An holl a oa o sellout penaos e lakae he dorn war he bronn gleiz bep tro pa veze o komz gant an treflamm.\nMarteze e vo goulennet ouzhin gant ar skol un danevell sklaer ha resis eus pezh zo c'hoarvezet e-keit ma oamp o vont eus Gwengamp da Roazhon hag o tont en-dro, hag e-pad ma oamp eno ivez. Den ebet n'hallfe hec'h ober gwelloc'h egedon. Enora, ha hi leun a berzhioù mat a-hend-all, n'he deus ket nervioù dir eveldon.\n7 eur 00: Savet omp e-barzh ar c'harr-boutin.\n7 e 05: Debret ma adlein ganin, evet ur voutailhadig soda digalori.\n7 e 10: Harpet ar ar c'harr-boutin dre ma oa klañv Ronan Jegou.\n7 e 20: Harpet ar c'harr-boutin evit leuskel Anna Kerangwiader da vont d'ar gablotoù.\n7 e 30: Kuitaet ar skol.\n7 e 35: Distro d'ar skol da gerc'hat sac'h-dorn an Dimezell Milin-Keravel.\n7 e 40: Krog ar blenier da gaout un emzalc'h iskis.\n7 e 45: Harpet ar c'harr-boutin. dre ma oa klañv Ronan Jegou adarre.\n7 e 55: Tostaet ouzh ar gourhent.\n8 e 00 :Harpet ar c'harr-boutin, ar blenier o c'houlenn paouez da dennañ an teod ha d'ober ardoù fall d'ar vlenierien kirri-samm gant hon bizied hag hon divrec'h.\n8 e 10: Aet ar blenier en gouez, nac'het gantañ bleniañ war ar gourhent "ma ne zeu ket a-benn ar gelennerien daonet eus ar vugale".\n8 e 20: An Dimezell Milin-Keravel a zeu a-benn da lakaat an holl d'azezañ.\n8 e 25: Aet war ar gourhent.\n8 e 30: An holl o kanañ "Son ar Chistr ", son kanet gant Alan Stivell.\n8 e 35: An holl o kanañ "Son ar Staot", savet gant ar 4vet klas B.\n8 e 45: Ar blenier a ra d'ar ganerien paouez, gant e vlejadennoù.\n9 e 15: Gwelout a reomp ar blenier, harpet en ur stal-tireoul, o lonkañ ur voutailhadig hini kreñv a oa e godell e borpant.\n9 e 30: Emañ Ronan Jegou o skignañ barrennoù chokolad laeret gantañ er stal-tireoul. An Dimezell Milin-Keravel a zibab un tamm chokolad gant kraoñ-kelvez. Me hag Enora ne fell ket dimp debriñ traoù laeret gant un den ken doñjerus ha Ronan Jegou.\n9 e 40: Klañv Ronan Jegou er bus.\n9 e 50: Div blac'h e-kichen Ronan Jegou zo klañv ivez.\n9 e 51: Nac'het gant ar blenier harpañ war ar gourhent.\n9 e 55: An Dimezell Milin-Keravel a c'holo an dislonkadennoù gant pajennoù he c'haier-beaj.\n9 e 56: An Dimezell Milin-Keravel klañv evel ur c'hi. Lakaat a ran ma brec'h war skoaz Enora rak riv he deus gant ar prenestroù digor-bras.\n10 e 30: Gorrekaat a ra ar c'harr-boutin gant al labourioù zo war an hent.\n11 e 30: Savet kann etre ar baotred war an azezenn a-drek pa dostaomp ouzh penn ar gourhent.\n11 e 45: Echu gant ar c'hann. Kavet louzoù ha merkurokrom gant an Dimezell Milin-Keravel. Torchañ a ra ar frioù gwadek hag ober a ra war-dro goulioù ar re c'hloazet. Ronan Jegou e pinijenn e-kichen ar blenier.\n11 e 50: Sac'het ar c'harr-boutin tre dirak panell kêr Roazhon.\n11 e 55: Trouz gant ar vugale, hini ebet gant ar c'heflusker. Ar blenier zo krog ur barrad elvaj ennañ.\n12 e 30: Ar c'hlasad zo o kerzhout da vont da gemer ur bus all da vont betek kreiz-kêr. Ar blenier zo chomet da sakreal gant e garr-boutin.\n13 e 00: Ar c'hlasad o kerzhout eus an Ti-Post-kreiz betek ar Mirdi.\n13 e 15: An Dimezell Milin Keravel o stekiñ ouzh dor ur medisin da c'houlenn digantañ ober ur sell ouzh empenn Ronan Jegou buan ha buan. Emañ ar bredvezeg o paouez mont da zebriñ merenn, siwazh.\n1 e 30: Aet ar c'hlasad er Mirdi. Herve Penneg hag Enora Pennc'hoad fromet gant nerzh hêrezh ar Sevenadur Hollvedel. Ar re all o redek evel sodien, o c'hoarzhin dirak an delwennoù tud noazh hag oc'h ober ardoù fall d'ar warded.\n2 e 15: An Dimezell Milin-Keravel war-nes semplañ.\n2 e 16: Herve Penneg o c'hervel rener skolaj Gwengamp war-goust ar skol. Emañ ar rener e Roazhon, en ur vodadeg e ti ar Rektor ha n'haller ket e zirenkañ.\n3 e 00: Emañ gwarded ar mirdi o c'hronnañ skolidi ar Pevarvet B hag ouzh o lakaat da goazezañ war ar skalieroù.\n3 e 05: Touristed saoz o c'hronnañ Herve Penneg da dennañ e boltred en ur lavarout eo "ur paotrig koant".\n3 e 15: Gwelloc'h an traoù gant an Dimezell Milin-Keravel: kemer a ra penn un droiad da weladenniñ kêr gant ar c'hlasad.\n4 e 00: Ronan Jegou a lamm en ur foz leun a zour "peogwir en deus poan-dreid". Gleb-teil eo dilhad an Dimezell Milin-Keravel.\n4 e 30: Ronan Jegou o vont diwar wel, "da glask ur stal levrioù-revr" emezañ.\n4 e 35: Erruet ar boliserien, laket ac'hanomp en ur c'harr-polis, kaset da di-kreiz ar bolis, ha graet d'hon c'harr-boutin dont d'hon c'herc'hat. Galvet ganto hon zud, da reiñ dezho da c'houzout e vijemp diwezhat. Barradoù elvaj gant Anna Kerangwiader. Enora Pennc'hoad a lavar d'an Dimezell Milin-Keravel eo ur vezh leuskel bugale gant kelennerien evelti. Prest eo an Dimezell Milin Keravel da guitaat ar vicher.\n6 e 00: Kavet Ronan Jegou en ur stal levrioù-revr. Tamallet outañ bezañ laeret koavon da lakaat e ibil da devaat ha daou "hilliger".\n7 e 00: Hon c'harr-boutin o kuitaat an ti-polis gant poliserien war o marc'hoù-tan dirakomp hag a-drekomp.\n7 e 30: Kimiad diouzh ar marc'htanerien.\n7 e 35: Ar blenier o c'houlenn digant Enora Pennc'hoad lakaat urzh.\n7 e 36: Enora Pennc'hoad a lak urzh.\n8 e 00: An Dimezell Milin Keravel zo krog da skrivañ he lizher dilez.\n8 e 30: Kleñved ar gourhent krog er blenier adarre.\n8 e 40: Degouezhet er skol. Ar pneuioù tomm-berv o tivogediñ. Ar c'hlasad gant ar c'hwezenn yen, o krenañ gant ar spont. An Dimezell Milin Keravel ambrouget d'ar gêr gant ar rener a zo o paouez distreiñ eus Roazhon gant an tren. Tud ar skolidi o vont en gouez. Ar blenier tamallet gant ar bolis.\n( Treuzskrivet diwar ur pennad eus "The Secret Diary of Adrian Mole", gant Sue Townsend)\n1. Gant piv ha diwar-benn petra eo savet an danevell?\n2. Perak e tegaso Enora ur gazetenn?\n3. Perak ne oa den o selaou kentel ar meurzh?\n4. Perak n'eus den a c'hallfe danevelliñ gwelloc'h eget Herve?\n5. Da bet eur o doa kuitaet ar skol?\n6. Perak e oa harpet ar bus?\n7. Fur e oa ar vugale er bus?\n8. Perak e oa ar blenier o vlejal?\n9. Petra en doa graet Ronan Jegou er stal?\n10.Perak he doa riv Enora er bus?\n11.Kann kriz a oa bet? Piv a oa kaoz?\n12.Perak e oa diskennet ar vugale dirak panell kêr Roazhon?\n13.Perak he doa stoket ar gelennerez ouzh dor ur medisin?\n14.Da bet eur e oant aet er mirdi? Pegeit goude bezañ erruet e Roazhon?\n15.Petra o doa graet ar vugale e-barzh?\n16.Perak en doa klasket Herve gervel rener ar skolaj?\n17.Petra o doa graet ar gwarded? Hag an douristed?\n18.Petra en doa graet Ronan Jegou adarre?\n19.Petra o doa graet ar boliserien?\n20.Petra e oa soñjoù ar gelennerez?\n21.Pelec'h e oa Ronan e-keit-se?\n22.Piv en doa lakaet urzh er c'harr-boutin? Perak?\n23.Perak e oa ar vugale o krenañ?\n24.Perak ez eus tud o sevel klemm?\n25.Piv en doa bet meuleudi? Gant piv? Perak?\n26.Petra zo kemmet er skol? Perak?\nAR PRIÑS HAG AR BAOUREZ\n(Kontadenn nevez, diwar ar mojennoù kozh hag an istor a-vremañ)\nUr wech e oa ur priñs yaouank ha koant a oa o chom pell ac'hanen, e kêrbenn ur rouantelezh, ur gêr vras ha pinvidik anezhi, enni bravañ tiez ha kerañ palezioù a c'halled gwelout er bed a-bezh. Ha palez ar priñs yaouank a oa an hini kaerañ anezho holl, rak laket e oa bet da sevel evitañ gant e dud, ar roue hag ar rouanez.\nEn-dro d'ar gêr vras-se e oa fabourzhioù, enno tammoù lochennoù, ma veve tud ezhommek a ranke kiañ da c'honit an disterañ tamm kreun. Rak er gêr-se e oa pinvidik-mor ar re binvidik, tra ma chome paour-razh ar re baour.\nEn unan eus al lochennoù koad ha kartoñs-se e oa ur plac'h yaouank pemzek vloaz, ar c'hoantañ plac'h yaouank a oa bet biskoazh er vro, a lavare an dud paour hec'h anaveze hag an dud pinvidik o devoa he gwelet.\nUr beure e oa ar priñs o pourmen er marc'hallac'h ma oa ar goantennig paour o werzhañ pesked. Fromet e voe-hi gant ar c'haer ma oa ar paotr yaouank, gwisket en e zilhad priñs. Nemet droug a savas enni pa en klevas o klemm en abeg d'ar "c'hwezh flaer a beg ouzh peorien lous ar vro-mañ" ha pa c'hoarzhas e vignoned a oa gantañ.\nDistreiñ a reas d'he lochenn, mezhekaet ha konnaret holl, kâs ganti ouzh he faourentez hag ouzh ar binvideien. Diwar an deiz-se e krogas d'en em walc'hiñ mat ha d'en em soñjal don.\nDont a reas da vezañ un dispac'herez c'harv, hag en he c'homzoù taer ne veze kaoz nemet eus "c'hwezh ar brein zo gant ar binvideien". Na pegen kaer e veze-hi neuze pa veze o prezeg evel-se d'an engroezioù! Ha dont a rae tud a-leizh d'he c'hlevout pa veze o komz diwar-benn pinvidigezh ha fallagriezh ar briñsed a vev didalvez war o bernioù aour ha na reont van ouzh poanioù an dud vunut a rank gwerzhañ c'hwez o c'horf evit prenañ o boued.\nPa grogas an dispac'h er vro e redas ar priñs, hag ar rouaned e dud gantañ, da gemer ur c'harr-nij, da repuiñ en ur vro estren. Atav e kav ar re binvidik an tu d'en em dennañ eus an trubuilhoù. Eno e c'hortozjont ken e voe sioulaet an traoù, ha dimeziñ a reas ar priñs gant ur briñsez yaouank ha koant, ha pinvidik eveltañ, eus ar vro-se.\nUn toullad bloavezhioù diwezhatoc'h, marvet e dud en harlu, e voe aotreet ar paotr yaouank gant ar gouarnamant nevez da zistreiñ d'e gêrbenn, gant ma chomje hep enebiñ ouzh ar galloud nevez. Neuze en em gavas adarre gant ar plac'h yaouank paour ha koant: ne oa ket ken paour, na ken yaouank, na ken koant ken, nemet galloudusoc'h egeti ne oa ket e-touez ministred ar gouarnamant. Dimezet e oa gant ur marc'hadour pinvidik en doa skoazellet an dispac'h gant e arc'hant.\nAc'hanta, mignoned a-walc'h eo bremañ ar priñs hag an hini a oa bet ur baourez. Gwelet e vez o bugale, hag int bihanik c'hoazh, o c'hoari a-gevret, hag o vont d'ar memes skolioù cheuc'h. Souezhus e vije komz hiziv eus dimeziñ merc'h ar priñs gant mab ar vinistrez. Met a-benn un toullad bloavezhioù ac'hanen, ne gavo den da lavarout.\n1. Petore skrid eo hemañ? Perak?\n2. Peseurt tud a oa er rouantelezh-se?\n3. Pelec'h e laboure ar plac'h yaouank?\n4. Petra a blijas hag a zisplijas dezhi pa welas ar priñs?\n5. Petra ne blije ket d'ar priñs? Perak?\n6. Petra a lakaas ar plac'h en he soñj?\n7. Petra eo an dispac'h?\n8. Perak ez eas kuit ar rouaned eus ar vro?\n9. Ha trist e oa kement-se? Perak?\n10.Petra e oa ar plac'h e diwezh an istor?\n11.Petra a c'hoarvezo marteze hervez ar c'honter?\nPa vezer o vageal e bae Douarnenez e klever a-wechoù un trouz iskis o tont eus an dour: kleier kêr Is eo a zo o seniñ dindan ar mor.\nGwechall e oa ur roue e Kemper, kêrbenn rouantelezh kozh Kerne.\nGwechall gozh avat e oa roue Kerne o chom e Ker Is, rak eno e oa e gêrbenn. Mogerioù tev a oa en-dro da gêr. Dorioù bras a oa ivez hag a veze digoret evit lezel ar mor hag al listri da zont e-barzh ha da vont er-maez. Alc’hwezioù an norioù -se a veze atav gant ar roue en e gerc’henn, staget gant ur chadenn aour.\nUr roue mat e oa ar roue kozh Gradlon. Hag ur gêr binvidik e oa Is.\nMet an dud eno ne oant ket mat evel o roue: drouk ha kriz e oa o c’halonoù, rak breinet e oant gant ar binvidigezh. Ar re baour n’o deveze netra da zebriñ ha ne veze roet netra dezho gant ar re binvidik. Lezet e vezent da vervel gant an naon e kornioù ar straedoù, debret e vezent gant ar chas a-wechoù. An ilizoù a chome goullo: ne soñje ket an dud e Doue. Ne soñje ar re gozh nemet en arc’hant, hag ar re yaouank nemet er plijadurioù: debriñ hag evañ, dañsal hag ebatal, setu petra e oa buhez tud Kêr Is.\nAr skwer washañ a veze roet gant Dahud, merc'h ar roue, e verc'h nemeti, ur briñsez ha ne oa ket kaeroc'h ha ne oa ket gwashoc'h egeti e Kerne penn-da-benn. Ar roue a gare e verc'h, ha ne grede ket difenn outi ren ur vuhez diroll.\nUr manac'h, anvet Gwenole, a gomze e straedoù kêr eus konnar ha kastiz Doue, met an holl a rae goap outañ. Lavarout a rae d'ar roue e oa aet skuizh Doue o welout ar pec'hed o ren e Kêr Is, hag e oa tost deiz an distruj hag ar marv evit ar bec'herien hag evit kêr Is.\n"Diwallit, rak tarzhañ a raio konnar Doue! Kofesait ho pec'hedoù a-raok na vo re ziwezhat!"\nDahud avat ne rae forzh. Derc'hel a rae gant he buhez ebatoù diroll, hag ar yaouankizoù all d'he heul.\nUn deiz he doa aozet ur fest vras, a oa padet meur a zevezh ha meur a nozvezh, gant arvestoù disakr e palez ar roue.\nE-touez an dud a gemere perzh er fest-se e oa ur priñs kaer ha hoalus, deuet eus broioù pell. Ruz e oa e zilhad evel an tan, du e zaoulagad evel an noz, flour ha c’hwek e gomzoù evel ar mel. Desket e oa war ar strobinellerezh, hag ar skiantoù hud, plijout kalz a rae da verc'h ar roue, ha reiñ a rae dezhi da dañva louzoù a lakae anezhi da goll he fenn. Dañsal a raent neuze an eil gant egile korolloù gadal ha diaoulek. Ha pa veze echu ar fest, pa save an heol, n'en em guitaent ket.\nGwenole a c'houlennas digant Gralon lakaat ar gouelioù disakr-se da baouez, met ar roue ne selaouas ket ar sant. Ha Gwenole neuze ha mont da embann er straedoù: "Paouezit gant an diroll! Dilezit ar plijadurioù! Emañ an distruj o tont warnomp". Met den ne selaoue. An holl a rae goap ouzh ar manac'h foll, trelatet gant ar relijion.\nE palez ar roue, e-pad ar fest, ne baoueze ket Dahud da zañsal gant ar priñs estren.\n"Ret eo din mont bremañ, eme ar priñs.\n-Chomit ganin c'hoazh, eme Dahud.\n-Ha petra a roioc'h din ma choman?\n-Pezh a garoc'h.\nHag ar priñs a c'houlennas neuze:\n"Roit din, mar plij, alc'hwezioù skluzioù Kêr Is.\n-N'hallan ket, emezi, rak n'emaint ket ganin. Gant ma zad emaint, staget int ouzh ar chadenn en e gerc'henn.\nHa Dahud da sentiñ ouzh mestr he c'halon, ar priñs se en doa strobinellet anezhi evel un diaoul, hag a oa an diaoul e-unan marteze.\nMont a reas-hi da laerezh an alc'hwezioù e-barzh kambr he zad a oa o kousket. Distagañ a reas ar chadenn aour a oa en e gerc'henn ha dont en-dro davet ar strobineller .\nReiñ a reas an alc'hwezioù dezhañ ha kuitaat a rejont ar fest o-daou.\nGwenole, a oa o sellout dre ar prenestr ouzh an ebaterien, en doa gwelet Dahud o reiñ an alc'hwezioù, hag ar priñs o vont kuit ganto, a redas da zihuniñ ar roue.\n"Aotrou Roue, savit buan ha tec'hit. Milliget eo kêr Is. Emañ ar mor o tont warnomp, da zistruj ho kêr. Unan bennak anavezet mat ganeoc'h he deus digoret ar skluzioù."\nHa Gradlon o vont gant Gwenole da gemer daou varc'h da dec'hel kuit.\nWar an hent e kavas ar roue e verc'h Dahud, liv ar spont war he dremm.\n"Tad, emezi, kasit ho merc'h ganeoc'h, me ho ped.\n-Gradlon, en anv Doue, lez an diaoulez-se da veuziñ," eme Gwenole.\nAr roue avat a gemeras e verc'h Dahud gantañ war gein e varc'h.\nMet ar mor a rede buanoc'h egeto. Dour a oa betek pennoù-glin ar roue war e varc'h. Hag ar paourkaezh aneval n'halle ket redek buanoc'h gant ar samm a oa war e gein.\n"Konnar Doue zo tavet gant marv ar bec'herez", eme ar manac'h d'an tad paour.\nDebret gant ar glac'har ez eas da vevañ da vanati Landevenneg gant Gwenole ha menec'h all.\n1. Petra a glever a-wechoù e bae Douarnenez?\n2. Eus pelec'h e teu an trouz-se?\n3. Pelec'h emañ kêrbenn Kerne? Pelec'h e oa gwechall?\n4. Petra a veze digoret ha serret e kêr Is? Gant piv e veze an alc'hwezioù?\n5. Piv e oa Gradlon? Un den mat e oa? Tud vat e oa tud kêr Is? Perak?\n6. Piv e oa Dahud? Ur plac'h vat e oa?\n7. Piv e oa Gwenole? Petra a lavare? Perak?\n8. Petra he doa aozet Dahud? Pegeit e pade?\n9. Piv a oa ivez er gouel? Eus pelec'h e teue? Petra a rae er gouel?\n10.Petra a reas Gwenole? Hag ar roue ? hag an dud all?\n11.Petra a c'houlennas ar Priñs digant Dahud? Petra a reas-hi?\n12.Petra a reas Gwenole ha Gradlon neuze?\n13.Petra a c'houlennas Dahud digant he zad? Petra a reas Gradlon?\n14.Petra a c'hoarvezas neuze?\nRuz eo an oabl. Emañ an heol o vont da guzh.\nKlevout a ra Alan kloc’h un iliz o tintal, marteze en e benn, marteze du-hont en diamen.\nDigeriñ a ra e zaoulagad. Astennet eo war al lanneg, gant e zilhad brezel leun a wad hag a zouar.\nKlask a ra sevel en e goazez. Poan en deus en e benn. Un taol kleze en deus bet warnañ. Met un taol a-blaen e oa, ha kalet eo e dokarn, an tokarn graet dezhañ gant e dad, a zo gov e parrez Pleuigner. Badaouet eo Alan c’hoazh, met chañs vras en deus bet, rak n’eo ket gloazet. Gwarezet mat eo bet gant e roched stamm-orjal. N’eo ket e wad-eñ a zo war e zilhad, na war an douar.\n. An douar. Ruz eo ivez. Rusoc'h c'hoazh eget an oabl. Pell zo n'eus ket bet glav, ha disec’het e oa. Hiziv avat ez eus bet roet dezhañ d'evañ. Dour n’eus ket bet, gwad kristen avat zo bet skuilhet.\n. Kemer a ra e c’hoaf kouezhet en e gichen, ha gantañ e klask sevel en e sav. N’eo ket re aes. Gallout a raio kerzhout memes tra. Trugarekaat a ra Sant Alan, e sant paeron, ha sant Gwigner, sant e barrez, o deus eñ diwallet en emgann. A drugarez dezho eo n'en deus ket kollet e vuhez c’hoazh er brezel kriz-se.\n. Divadaouiñ a ra a-nebeudoù.\nKrog eo da gerzhout, gant poan.\nE pep lec'h en dro dezhañ ez eus korfoù marv e-leizh: tud ha kezeg toullgofet mesk-ha-mesk, brec'hioù ha pennoù troc'het, bouzelloù dispaket ha kelien glas warno. Diwar ar bernioù kig gwadek-se e sav ur c'hwezhheugus.\nGwelout a ra chas o tebriñ amañ hag ahont. Korfoù zo a fiñv c’hoazh, hag a glemm goustadik.\nTremen a ra dirak ur soudard gall o hirvoudiñ dousik hag o pediñ en e yezh. O vervel emañ.\nPelloc’h e klev daou zen o yudal. Saozon, a soñj Alan. Met n’eo ket evit kompren pezh a laront.\nTremen a ra ur marc’heg d’an daoulamm en ur huchal:\n« Marv eo ar Bleiz! Trec’h eo Breizh! »\nGouzout a ra Alan bremañ petra zo c'hoarvezet.\nLazhet eo bet Charlez ar Bleiz, hag echu eo an emgann.\nEchu eo ar brezel ivez. Brezel an Hêrezh, a bad abaoe 1341, etre armeoù Charlez ar Bleiz ha hini Yann Monforzh a vo dug bremañ, sur eo.\nTri bloaz warn-ugent hep peoc’h er vro zo echu hiziv, amañ, e-tal kêr an Alre. Hiziv an 29 a viz Gwengolo 1364, devezh sant Mikael.\nKenderc'hel a ra Alan gant e hent trema ar c'hloc'h o seniñ.\nBuanoc'h ez a bremañ. Gallout a raio erruout e kêr a-raok an noz. Kan ha koroll a vo en Alre henozh, da lidañ trec'h an dug Yann.\nGant Emgann an Alre eo e echuas Brezel an Hêrezh (1341-1365).\nE-pad pemp bloaz warn-ugent e voe brezel e Breizh etre Charlez Bleiz, harpet gant ar C'hallaoued, ha tiegezh Yann Monforzh, skoazellet gant ar Saozon.\nEn emgann-se e voe lazhet Charlez ha dont a reas Yann da vez añ dug.\n1. E peseurt mare eus an deiz emaomp?\n2. Piv eo an daneveller hag oc'h ober petra emañ?\n3. Penaos eo gwisket?\n4. Perak en deus poan-benn?\n5. Penaos eo an douar? Perak?\n6. Perak e trugareka Sant Gwigner ha Sant Alan?\n7. Perak ez eus ur c'hwezh heugus?\n8. Oc'h ober petra emañ ar chas? Perak?\n9. Peseurt trouzioù all a glever?\n10.Petra zo echu? Perak?\n11.Perak e vo kan he koroll en Alre?\n12.Pegeit e oa padet ar brezel?\n« E Naoned, er marc’had, tralalala ... »\nAr c’habiten Derriennig a gare kêr Naoned hag a blije dezhañ kanañ pa veze e-unan. Hiziv avat ne gare ket ken nag ar porzh na kêr an duged.\nO redek e oa dindan ar glav war-du karter ar baramantourien.\nUl lizher a oa bet kaset dezhañ war vourzh e lestr. Diwezhat e oa bet roet dezhañ. « Ar c’habiten Derriennig a ranko bezañ ... »\nUn urzh e oa, ha ret e oa sentiñ. Ret e oa mont da selaou displegadurioù aotrounez pinvidikañ kêr Naoned. Tud a ouie gwelloc’h diouzh kreskiñ o berniad arc’hant eget diouzh mont war vor. Peadra da vezañ droug ennoc’h.\nHa droug a oa ennañ. Droug ouzh e vistri, ha droug outañ e-unan, mevel doujus ar varc’hadourien binvidik-se a c’halle e lakaat da sentiñ evel ma karent.\nAr mous en doa stoket ouzh dor e logell, ha roet al lizher: « ... a ranko bezañ e ti ar Gompagnunezh ... da 9 eur diouzh an noz. »\nUr c’hanod a oa o c’hortoz, ouzh al lestr.\n« E Naoned er marc’had ... »\nWar e spered e oa chomet ar ganaouenn-se en doa klevet gant e vartoloded, n’en doa ket soñj ken pe eus Pennmarc’h pe eus lec’h all e oant.\nMarc’had, ya. Marc’had mezhus. Ret e vez d’an nen ober traoù vil evit gounit e voued. N’eo ket evel se e wele ar vicher en e hunvreoù pa oa bugel, nag en e rambreoù krennard, pa veze o kerzhout a-hed an aod, e Tregastell, pe o pesketa e Ploumanac’h. Mezh en doa. Ha mezh en deus ar mor ivez?\nEdo ar glav o pilat ar prenester, oc’h aloubiñ ar banelloù. En tiez, serr o stalafioù, sachet o stignoù tev, e horelle flammenn ar c’hantolorioù.\n« Un aes a veaj, Derriennig. Arc’hoazh e kargot fuzuilhoù, kontilli, gwinardant, ha danvezioù, e Pembo. Leuskel a reot al loman e Sant-Nazer, lakaat ar stur a vabourzh, hag a-benn da aod Afrika. Ha tizh dezhi! Betek Gore, e-tal Dakar. Eno e tiskargot ho marc’hadourezh hag e adkargot, hep koll amzer. Ar buanañ e vo ar gwellañ, hag ar brasañ e vo ar gounid. Gouzout a rit pegen bresk eo marc’hadourezh Afrika. »\nBanne ar c’himiad a voe kinniget. Gwin porto e oa.\nSevel an eor eta a raio lestr teirgwern ar c’habiten Derriennig pa darzho an deiz. Gantañ e tiskenno al Liger neuze, betek Pembo da gentañ. Ha goude, Sant Nazer, hag ar mor bras, betek Afrika. Betek enez Gore.\nGore, enezennig dirak aod Afrika ha kêr Dakar. Ar brasañ kamp bodañ, berniañ, bac’hañ ar sklaved. Ar brasañ marc’had tud zo er bed, dalc’het gant ar C’hallaoued. Diwezhañ skeudenn Afrika evit kantmiliadoù a vorianed, karget evel loened, da vont da labourat, da c’hwezhañ, da giañ, da vervel en Amerika, evit reiñ d’ar re wenn sukr an Antilhez pe kotoñs Louziana.\nDiskarget e vo al lestr. Marc’hadourezh Breizh a vo gwerzhet d’ar vorianed o chom du-hont war an douar bras.\nGoude-se e vo adkarget dindan an heol gor. Gant daou c’hant ugent paotr ha kant ugent plac’h du. Tud yaouank, yac’h ha kreñv. Kelc’hioù houarn en o c’herc’henn. Treid hualet, brec’hioù ereet. Staget, chadennet. Daou wiskad anezho a vo laket el lestr.\nRet e vo hastañ buan da gas ar gargad sklaved-se da Enez Martinik. Atav e vez morianed klañv war vourzh, atav e varv un nebeud anezho, ken tomm e vez an aer e-barzh al lestr, ha ken fall e vez ar boued a vez roet dezho. Pa n’en em lazh ket unan bennak ouzhpenn, deuet foll gant an dic’hoanag.\nKoll arc’hant a vez neuze. Nebeutoc’h a sukr hag a rom a vez gallet prenañ, ha bihanoc’h e vez ar gounid pa vez gwerzhet ar pourvezioù e kêr Naoned. Ha piv a glev e begement gant ar baramantourien neuze?\nAr c’habiten Derriennig evel just.\n"Ar wech diwezhañ din", emezañ outañ e-unan, pa oa o tont e-maez an ti.\nAr memes tra en doa lavaret, er wech diwezhañ.\nEn 18-vet hag en 19-vet kantved e voe 1800 beaj o vont eus Naoned da aodoù Afrika pe Amerika evit kenwerzh ar re zu. Etre 12 ha 14 milion a dud a voe kaset eus Afrika da Amerika. Gant ar Saozon (41,5%), ar Bortugaliz (29,3%), hag ar C’hallaoued (19,2%) dreist-holl e veze graet ar c’henwerzh-se. Gant listri eus Naoned e voe graet 45% eus ar beajoù o tont eus ar Stad C’hall. Eus porzhioù all eus Breizh, an Oriant ha Sant Malo, e voe un toullad ivez.\nE 1789 e oa bet anavezet Gwirioù Mab-Den er stad c’hall. D’ar re wenn hepken avat.\n5 bloaz goude, e 1794, e voe anavezet d’ar re zu ivez gant ar Goñvansion Vroadel c’hall. Gant Napoleon avat e voe adsavet ar sklavelezh e 1802. Sklaved o doa ezhomm c’hoazh ar C’hallaoued en inizi. Evit ar sukr dreist-holl. Stag e oa ar sklavelezh ouzh labour an douar (ar sukr en Antilhez, ar c’hotoñs er Stadoù Unanet, ar c’hafe e su Brazil) hag ar mengleuzioù er c’hevandir amerikan: al labourioù kalet-se na felle ket d’ar re wenn ober a veze graet gant ar sklaved du.\nBerzet e voe ar sklavelezh en trevadennoù gall a-benn ar fin e 1848 gant ar Gouarnamant Republikan nevez. Koulskoude, e 1859, e voe ul lestr c’hoazh o kuitaat Naoned evit ar c’henwerzh tric’hornek-se.\n1. Piv eo Derriennig? Pelec'h emañ?\n2. Petra a blije dezhañ?\n3. Petra a oa o kanañ? Digant piv en doa desket?\n4. Da belec'h e oa o vont? Perak?\n5. Ouzh piv en deus droug? Perak?\n6. Petra zo mezhus? Perak?\n7. Petra a raio e Pembo?\n8. Petra zo e Gore?\n9. Petra a raio pa guitao Gore?\n10.Gant petra e tistroio da Naoned?\n11.Pe anv a vez graet ouzh ar c'henwerzh-se? Perak?\n12.Petra a rae ar vorianed en Amerika?\n13.Petra a c'hoarveze a-wechoù e-pad ar beajoù?\n14.Gant piv, ha perak, e kleve Derriennig e begement?\n15.Pet gwech, ha pegoulz, e voe echuet gant ar sklavelezh war zouaroù ar Republik C'hall? Perak?\n16.Daoust hag echu e oa gant ar c'henwerzh-se neuze?\nBugaleaj Mari a voe paour hag eürus eta war lez ar stêr Leger. E brezhoneg e voe savet, evel ar vugale all, hag evelte e teskas galleg er skol. Kreskiñ a rae he c'hoantiz ivez, meulet e veze he c'hroc'hen sklaer, ha treiñ a rae warni selloù ar baotred.\n1. Piv e oa Mari Manac'h?\n2. Pe anv all he doa pa zimezas gant roue an nikel?\n3. Perak e voe savet e brezhoneg?\n4. Petra a reas d'he zriwec'h vloaz?\n5. Perak ez eas ur senedour da glemm?\n6. Petra a reas gant Simon Gugenheim?\n7. Gant piv he doa graet anaoudegezh e Bro-Saoz?\n8. Perak e kase arc'hant da Venac'h?\n9. Piv a zaremprede e Bro-Saoz?\n10.Penaos e oa deuet sir Robert Mond da vezañ "roue an nikel"?\n11.Petra a raent e Breizh?\n12.Petra o doa prenet?\n13.Petra a lare an dud? Perak?\n14.Petra a veze e kastell Koad an Noz?\n15.Petra a lakaas sevel? Perak?\n16.Perak e voe dispennet?\n17.Petrta a rae Lady Mond bep noz, a-hervez?\n18.Petra zo er c'hastell bremañ?\nAR VUHEZ A-RAOK AR SKINWEL\nDaoust ha buhez a oa a-raok ar skinwel?\nSetu ar goulenn a-bouez a rank an istorourien respont dezhañ.\nUr Skwer Splann eus Chemed hag Ijin Mab-Den e servij an Denelezh\nPiv a lavaro biken ar madoberoù niverus skuilhet gant ar Skinwel war bennoù an dud? A bentoniadoù, re wir eo, war bennoù zo, gant nadozioù d'ober stamm war darn all marteze, met pep hini, bras pe vihan, en deus bet e lod, keta!\nA drugarez d'ar skinwel eo ez eo bet troet paour kaezh keodedourien an holl vroioù, annezidi ar gouelec'hioù, koulz ha re Kreiz Breizh, da skinarvesterien, da lavarout eo tud desketoc'h, furoc'h, finoc'h, brokusoc'h, ijinusoc'h, kempouesoc'h ha yac'hoc'h, barrekoc'h da varn, muioc'h a skiant hag a veiz en o fennoù, eget biskoazh en istor (nemet marteze ur wechig ar bloaz, da Noz ar Wenn Gaouenn, a zo evel ma ouzoc'h, hervez ar c'hrennlavar, etre Mae ha Mezheven, ha c'hoazh e-pad pemp munut nemetken.\nPenaos e veved a-raok amzer ar skinwel?\nLavaromp krenn: un amzer zo bet ma ne oa ket a skinwel.\nGwelout a ran liv ar souezh war ho tremmoù ha disfiz e-leizh ho selloù.\nDiaes eo dimp hiriv, gwir eo, soñjal er mareoù-hont ma rene an deñvalijenn war ar bed, ma oa ar varbariezh en he gwashañ, ma oa ar pobloù o c'hortoz ar Mesiaz, ar Skramm Katodik Hollvedel.\nE-pad bloavezhioù e voe lavaret ne oa buhez ebet war an douar a-raok amzer ar skinwel. Hiriv e c'hallomp dinac'h an teoriennoù-se. Rankout a reer lavarout didroidell koulskoude e oa truezus ar vuhez evel ma weler war skeudennoù hon zadoù-kozh.\nKentañ tra a reas an Den war an Douar a voe kavout hir e amzer. Ma teuas c'hoant dezhañ da ijinañ ar skinwel. Prouennoù eus e strivoù a gaver er Ragistor end-eeun.\nDarn eus an dud a rae livadurioù ouzh ar mogerioù e keit ma veze re all o sellout. Gallout a reomp gouzout evel se e plije dezho chaseal mammouted ivez.\nPeurliesañ avat ne veze nemet ur skeudenn da welout, hag ouzhpenn ne fiñve ket. Heuget gant an treut ma oa ar programmoù, ne voe ket kaset pelloc'h an arnod, evit gwashañ damant ar mammouted just a-walc'h, rak peoc'h ebet n'o devoe ken.\nAr paour-kaezh loened bras-se n'hallent ket sellout ouzh abadennoù war vuhez al loened na prenañ skiant evit en em ziwall diouzh ar chaseourien. Ken dizesk e oant ma ne oant ket bet gouest da stourm ouzh tud naonek o chaseal gant tammoù koad ha tammoù mein. Se zo kaoz e voent diouennet buan.\nC'hwitet o deus ar mammouted war an arnodenn istor he dije roet tro dezho da vezañ filmet ervat ha da dremen en abadennoù evel "Loened hon mignoned" pe e pennadoù bruderezh " Un tamm kig mammout hag e vin kreñv eveldout". Hep menegiñ ar filmoù bugale, "Gwennerc'h hag ar seizh mammout", Ur mammout ha kant", "Ar roue Mammout", hag all. Mantrus eo da lavarout, met anat eo ne zellezent ket ar chañs istorel a voe roet dezho.\nWar an oaled\nGoude an devezhioù-labour, ne ouie ket an dud petra ober. Pa zeue an noz en em vodent en tiez, dreist-holl e-pad ar goañv. E tiegezhioù zo e veze an dud o tibluskañ kistin en-dro d'an oaled. Enni e veze devet un dra bennak a veze graet koad outañ, pe keuneud, hag a oa bet dastumet, charreet, troc'het, e-pad an deiz, ul labour kalet, ul lazh-korf diaes dimp da gompren er bed a-vremañ. Chom a rae an dud da sellout ouzh an tan e-pad eurvezhioù, rak ne veze kinniget programm all ebet dezho.\nNeuze, war un ton trist, e komzent, eus relijion, politikerezh, pe brederouriezh, tra ma veze ar merc'hed o nezañ pe oc'h ober stamm, hag ar baotred o kalfichat koad en ur evañ chistr tomm pe "flip", hag ar vezventi a oa en he gwashañ, neket evel bremañ.\nGwashoc'h avat a c'hoarveze a-wechoù:\nMezh ar re gozh\nAr re gozh ne gavent ket mann gwelloc'h d'ober eget terriñ pennoù ar re yaouank gant kozh kaozioù eus amzer o yaouankiz. Kontañ a raent gant ur blijadur glañvidik ar brezelioù kalet o doa bevet, evit lakaat ar yaouankizoù da heugiñ ouzh an armeoù.\nAr skwer fall-se a roe kalon d'ar re all da gontañ sorbiennoù droch. A-wechoù zoken e veze kontet istorioù diwar-benn laeron ha muntrerien, ken e sponte ar vugale rak prest e oant da grediñ; pe klevet e veze istorioù gant priñsed ha priñsezed, a lake ar paour kaezh merc'hed da hunvreal e-lec'h soñjal e labour an ti hag ar parkoù. Lod a veze ken trelatet ma c'hoantaent kuitaat ar gêr ha kavet e vezent goude war bavez ar c'hêrioù bras, o c'houlenn an aluzon pe o werzhañ o c'horf.\nAr baotred ne blije ket dezho ar programmoù-se a veze gwelloc'h gante pilat o gwragez, pe lazhañ o bugale a veze niverus en amzerioù-hont. Darn anezhe zoken, hervez ar mojennoù zo deuet betek ennomp, a zebre o bugale pa veze an naon o ren er vro.\nBetek lenn ha genel bugale!\nDarn eus an dud a oa erru ken skuizh gant o buhez ma klaskent kemm an traoù ha ma en em lakent da lenn levrioù. Evit gallout ober kement-se e rankent poaniañ da zeskiñ goude o devezh-labour, ken e kollent ar gweled tamm-ha-tamm. Evel kastiz e vezent kondaonet da zougen lunedoù divalav evit kenderc'hel gant o obererezh. Evit mirout ouzh o merc'hed da lenn e ranke o mammoù o spontañ gant frazennoù evel-hen: "Ma krogez da lenn hiriv e vo ret dit gwiskañ lunedoù hag e vi ken divalav ma sponti ar brini". Ur c'halz eus ar re-se a yae da leanezed, ur vicher roet d'ar merc'hed na gavent ket da zimeziñ.\nTud all zoken a rae bugale a-leizh, ken ne ouient ket petra ober gante. Gwelet e veze kanfarded er parkoù o vaesa ar saout, o kutuilh bleunioù, o tifoupañ neizhioù, o c'hoari patati, krigi-raden pe me 'oar, c'hoarioù ragistorel ma'z eus, a ziskouez mat pegen isdiorroet e oant, hep Lego, Barbie, Fisher Price, Playmobil.\nSetu perak, er broioù diorroetañ, e vezent laket abred da labourat er mengleuzioù.\nMa save an dud ken abred ha goulou-deiz evit koll o yec'hed e labourioù skuizhus ha brevus ez eo peogwir ez aent da gousket ken abred ha serr-noz evit chom hep tremen nozvezhioù hir ha torr-penn.\nGwashoc'h a oa c'hoazh.\nHep ar skinwel ne ouie ket an dud peseurt amzer a rae, ken ne ouient ket penaos en em wiskañ. Ret e veze dezhe sellout dre ar prenestr, ouzh an oabl, ha klask divinout an amzer. Peogwir e fazient alies e vezent klañv, hag e varvent diwar gleñvedoù n'eus ket anezho ken a drugarez d'ar skinwel, evel an droug-skevent.\nPenaos e c'hallent gouzout pegoulz e oa darev an ed, pegoulz e c'hallent dornañ nag ober gwin pe chistr, kement-se a hañval bezañ ur gwir vurzhud, un dra n'eus ket bet tu da zisplegañ c'hoazh.\nPeogwir ne veze ket matchoù mell-droad er skinwel e ranke an dud c'hoari o-unan. Met ne veze ket kement a dud o sellout, ne veze ket paeet ar c'hoarierien, ha ne oa ket bruderezh e-barzh ar parkoù. Ur bern arc'hant a veze kollet, ur vezh pa soñjer.\nPeogwir ne oa ket bruderezh ne ouie ket an dud petra prenañ. Evit aesaat dezho ar vuhez e veze ret kinnig ur soavon, unan hepken, e-lec'h daou pe dri er stalioù. Gwashañ pezh a oa: ouzh ar soavon e raent "soavon" hepmuiken, hep gouzout e c'hallent reiñ anvioù dishañval da bep hini: Kadom, Yoplait, Pampers. Skrijañ a reer pa soñjer e oa ken isdiorroet hon hendadoù, hag hon henvammoù, ma rankent kannañ o dilhad, keginañ, labourat o-unan.\nKen dizesk e oant ma ne ouient ket petra e oa an dilabour. Ouzhpenn-se ne ouient ket e peseurt bro e oant o chom. Lod a grede bout e Breizh pa oant e Frañs. Poent e oa ijinañ ar skinwel evit gallout gwelout Chirac ha Poivre d'Arvor bemdez da goulz koan ha Fañch Broudig ur wech ar sizhun da goulz merenn, evit deskiñ gwirionezioù chomet kuzhet ouzhimp keid-all.\n1. Petra zo a-bouez gouzout?\n2. Petra en deus graet ar skinwel?\n3. Peseurt tud eo ar skinarvesterien?\n4. Petra eo Noz ar Wenn Gaouenn?\n5. Penaos e oa ar bed a-raok amzer ar skinwel?\n6. Perak e voe ijinet ar skinwel?\n7. Petra a rae tud ar Ragistor?\n8. Perak n'eus ket mamouted ken?\n9. Peseurt mad a c'halljent bezañ tennet eus ar skinwel?\n10.Perak e veze graet tan?\n11.Petra a rae an dud dirak an tan?\n12.Perak e oa kalz labour gant ar c'hoad?\n13.Perak e oa ar vezventi o ren?\n14.Perak e veze torr-penn ar re gozh?\n15.Perak e komzent eus brezelioù?\n16.Perak e sponte ar vugale?\n17.Perak ne oa ket mat an istorioù priñsed evit ar merc'hed?\n18.Petra a rae ar baotred?\n19.Perak e lenne an dud?\n20.Peseurt efed a oa?\n21.Petra a veze graet gant ar vugale?\n22.Petra ne ouie ket an dud hep ar skinwel?\nPrésentation des principaux points de grammaire rencontrés dans les textes.\nI. DIAL GWREG\n-Le prétérit, temps du récit écrit: a c'houlennis; pa lavaras, ez eas; e chomas; pa voe;\n-L'infinitif de narration: ha me da lenn; hag eñ ha mont\n2. L'action simultanée: en ur lenn, en ur ziskouez\n3. Le "possessif" utilisé comme pronom complémentdirect: diouzh e welout.\n4. An islavarenn-doareañ: la subordonnée circonstancielle:\n-temporelle: pa, e keit ma;\n-comparative: evel ma c'hallit krediñ\nLe plus que parfait, temps du récit parlé: bet e oan e kêr, evet em boa ...\n2. Araogennoù (prépositions): goulenn digant, kontañ da, nemet (nemedon, ...)\n3. Islavarennoù (subordonnées)\n- amzeriañ (temporelles), stag (relatives), diskuliañ (complétives);\n-martezeañ (conditionnelles): ha pa + contitionnel.\n4. Anvioù lies (noms pluriels): divrec'h, divhar\n5. Ar raganv-renadenn (le pronom complément): ouzh ma gortoz = o c'hortoz ac'hanon\n6. Meizadoù (notions):\n-faillir: darbet dezhañ + verb :\nIII. PESK EBREL\n- pa, ma, peogwir, evel ma, e-lec’h ma;\n1. Amzerioù: futur, passé.\nLe plus-que-parfait, temps du récit passé.\n-avec pa e keit ma, peogwir.\n3. Troiennoù (expressions): Abalamour da, a drugarez da\nV. BEAJ DA ROAZHON\n1. Amzerioù: présent, futur, conditionnel; présent d'habitude de bezañ et kaout; infinitif passé: bezañ laeret.\n2. Le pronom COD: ouzh o lakaat da goazezañ.\n-bep tro pa, e keit ma, dre ma, peogwir\n-Expression de but: abalamour dimp da + verbe\n-Laisser faire: leuskel da ober.\n-Réussir à faire: dont a-benn d'ober.\n-Faire faire : 1. ober d'ar ganerien paouez; 2. Lakaat da goazezañ.\n-Restriction: ha hi ... a-hend-all.\n- futur proche: war-nes + verbe\nVI. AR PRIÑS HAG AR BAOUREZ\n1. Verboù: le passé simple.\n2. Le pronom complément:\nhe: d'he c'hlevout\nen: pa en klevas\n3. Le superlatif: bravañ tiez ha kerañ palezioù\nken e voe sioulaet an traoù\ngant ma chomje hep enebiñ\n5. Meizadoù (Notions):\n-odeur: c'hwez ar brein\n-exclamatif: pegen + adjectif: pegen kaer\nVII. KER IS\n-AMZERIOÙ. Présent et temps passés: -imparfait, plus que parfait, passé simple.\n-bezañ, présent et imparfait d'habitude; formes impersonnelles.\n2. ISLAVARENNOÙ (subordonnées):\ntemporelles, complétives, relatives.\n3. ARAOGENNOÙ (prépositions).\n-ret eo dezhi ober ... ,\n-lezel da ober ...,\n-paouez da ober,\n-lakaat ub. da ober udb.\n-goulenn digant ub ober udb,\n-sellout ouzh ub\n-difenn ouzh ub. ober udb,\n-sentiñ ouzh ub,\n-ober goap ouzh ub,\n-bezañ staget ouzh udb\n-nemet: e verc'h nemeti\n-le réciproque: an eil ... egile\n-le réfléchi: en em guitaat\n-le superlatif: ar skwer washañ\nVIII. GOUDE AN EMGANN\nLe vocabulaire est la réelle difficulté du texte.\n1. Islavarenn-stag: subordonnée relative: ar pezh a lavaront\n2. Verboù: présent, futur.\n-positions du corps: bezañ (mont) en e goazez, en e sav;\n-essayer de faire qqch: klask ober udb\n-incapacité: n'eo ket evit kompren\nIX. NAONED, AFRIKA\n1. Verboù: imparfait, futur, passé simple; le passif\n2. Islavarennoù: pa, evel ma;\n-Obligation: rankout a ra, ret eo dezhañ\n-Colère: droug zo ennañ ouzh e vistri\n-Le maximum: ar buanañ ar gwellañ.\n-La dernière fois que je: ar wech diwezhañ din + verbe.\nX. MILINEREZ AET DA LADY\n1.Verboù: Le prétérit. Le passé d'habitude (a veze, o deveze).\n2. Anvioù-kadarn (substantifs): pluriel irrégulier : annezad annezidi\n3. Islavarenn: evit ma.\n4. Préfixe:-ad: addimeziñ, adkempenn, adsevel\n1. Verboù: imparfait d'habitude, passé simple.\n-temporelles: un amzer ma, mareoù ma; tra ma;\n-comparatives: evel ma; ken dizesk ma;\n-consécutives: ken e sponte; ma ( si bien que);\n-gant an treut ma;\n-relative négative: ar merc'hed na gavent ket\n- conditionnelles: ma'z eus\nabadenn* (où): émission\na-benn: pour; dans, d'ici\na-benn pegeit: dans combien de temps?\na-benn pegoulz: pour quand?\na-blaen à plat\nac'hanta: eh bien\na-enep : contre\na-leizh: en nombre\namezeg (eien): voisin\na-nebeudoù: petit à petit\narnod: essai; -enn*: examen\nardoù fall: grimaces\naskorn (eskern): os\nazezañ : s’asseoir\nbageal: faire du bateau\nbarrad elvaj: crise de nerfs\nbern: tas; -iañ: entasser\nbev: vivant; -añ: vivre\nbiken: jamais (futur)\nbiskoazh kemend-all: pas possible!\nbodañ: réunir; -adeg: réunion\nbourzh: bord (de navire)\nbouzar: sourd; us: assourdissant\nbran* (brini): corbeau\nbrein, breinet: pourri\nbroad*: nation; -el: national\nchom hep ober: ne pas faire\nc'hwez, c'hwezenn*: sueur\n(d'an) daoulamm: très vite\ndarn: part, certains\ndellit (dellez): mériter\ndidroidell: sans détour, franc\ndigalori: sans calories\ndinac'h: refuser, nier\ndiroll: dissolu, débauché\ndivac'hagn: non estropié\ndivadaouiñ: revenirà soi\ndiwar: de sur; à partir de\ndiwar wel: hors de vue\ndizrouk: pas méchant\ndont e-barzh: entrer\ndouarad (iz): terrien\ndroug: mal; colère\ndroug-kof: mal de ventre\nebatal: s’amuser, faire la fête\n(an) eil ... egile: l’un ... l’autre\ne-leizh: en quantité\ne-keit ma: pendant que\nen-dro da: autour de\nenebiñ (ouzh): s'opposer (à)\nen em dennañ (eus): se tirer (de)\nen em gavout (gant): rencontrer\nen em soñjal: réfléchir\nen e goazez: assis\nen e sav: debout\neren (ere): lier\neskern: gw. askorn\ne-tal: près de\nevel-hen: comme ceci\nfazi: erreur; -añ: faire erreur\nflour: doux (au toucher)\ngenel (gan): engendrer\ngleb: mouillé; g.-teil: trempé\ngoleiñ (golo): couvrir\ngonit: (gonez): gagner\ngorrek: lent; -aat: ralentir\ngoulou (gouleier): lumière; g.-deiz: aube\ngouzout diouzh: s'y connaitre en\ngwad: sang; -ek: sanglant\ngwashoc’h: pire (que)\ngwerzh: vente; -añ: vendre\ngwiskañ: revêtir; -et: habillé\nhenozh: ce soir\nhepmuiken: sans plus\nhêrezh*: héritage, succession\nheugiñ: horrifier; -us: horrible\nhoalus: attirant, sexy\nhuñvre: rêve; -al: rêver\nibil: cheville; sexe male\nijin: génie inventif; -añ: inventer; -us: inventif\nkalon*: coeur; courage\nkannañ: laver le linge\nkaoz*: cause; question (de)\nkarg* (où): charge\nkarr (kirri): auto ; karr-boutin: autocar; karr-samm: camion\nkâs, kasoni*: haine\nkenvroad (iz): compatriote\nkêr*: la ville; kêrbenn*: capitale\nkerc’henn*: tour du cou\nKer Is: la ville d’Ys\nkezeg: chevaux kiañ: souffrir\nklask: essayer (de)\nklaoustre: pari; -er: parieur\nkleier: v. kloc’h\nkloc’h (kleier): cloche\nkoazez: séant, position assise\nkoll: perdre; perdant\nkonnar*: colère; -iñ: se mettre en colère\nkoroll: danse, -adeg*: bal\nkoulz: aussi bien\nkrediñ: croire; oser\nkrigi-raden: crochets de fougère\nlaerezh: voler; (se) dérober\nlizher (lizhiri): lettre\nlouzoù: plantes; médicaments\nlufr: poli, brillant\nma: si; ma’z eus: s’il y a\nmanac’h (menec'h): moine\nmarc'hallac'h: place du marché\nmarc'h-tan: moto; er: motard\nmarv: mort; marvet: mort\nmerc’h*(ed): fille; -eta: draguer; -etaer: coureur de jupons\nmervel (marv): mourir\nmeuliñ: louer; -eudi: louange\nmeur (a) : plusieurs\nmezh*: honte; -us: honteux\nmont da guzh: se coucher (soleil); m. e-barzh: être élu; m. en gouez: se mettre en colère\nnaon: faim; -ek: affamé\nnemeti: qu’elle, unique\nne ra forzh: elle s’en fiche\nnezañ: filer (laine)\nober goap: se moquer\nober van (ouzh): se soucier de\npaour (-razh): (très) pauvre\npell: loin, longtemps\npell zo: il y a longtemps\nperzh: qualité; part (kemer p.)\npetra zo kaoz: pourquoi\npeurliesañ: en général\npinvidig (eien): richard\npoan*(ioù): peine; iañ: peiner\nprenañ skiant: acquérir de l'expérience\nragistor: préhistoire; -el: -ique\n(ar) re: les (+ adj.)\n(ar) re all: (les) autres\nreiñ (ro): donner\nren: mener, régner; -er: directeur\nrepuiñ: (se) réfugier\nroched stamm-orjal: cotte de mailles\nroue (rouaned): roi\nsae-gambr*: robe de chambre\nsav: position debout\nsevel (sav): monter; élever\nskiant*: bon sens; science\nsoñjal (e): penser (à)\nsplann: évident; -añ: briller\nspont: frayeur; -añ: prendre peur\nstekiñ (stok): toucher\nstrobineller: magicien; -ezh: magie\ntarzhañ: éclater, se lever (le jour)\nterriñ (torr): casser\ntev: épais; -aat: grossir\ntevel (tav): se taire\ntoenn* (où): toit, toiture\ntorr-penn: casse-tête, c.-pieds\ntra ma: pendant que\ntrec'h: victoire; victorieux\ntredan: électricité; électrique\ntrenk: aigre, -añ: tourner à l'aigre\ntric'horn:triangle; -ek: triangulaire\ntro*: tour; occasion\ntroet : enclin\ntrubuilh(où): souci, problème\nwar-goust: aux frais de\nwar-lerc'h: après, à la suite de\nwar-nes: sur le point de\nwar zigarez: sous prétexte de\nyac'h ha divac'hagn: sain et sauf\nyaouankiz: jeunesse; -où: jeunes\nan nen: an den\ndanvezioù d’ober dilhad\n Klevout e begement: bezañ krozet


Kleze-fuzuilh(Daveoù a vank) a reer eus un arm-troc'h a vez staget ouzh kanol ur fuzuilh pe ouzh un arm dammheñvel evit kaout nerzh tagañ ouzhpenn da hini an arm-tan evit ar stourm a-dost. Implijet-bras e oa bet dreist-holl da vare ar fuzuilhoù untenn pe tenn-ha-tenn. Raloc'h-ralañ e vez e implij hiziv an deiz. Gant ma vez arz ar brezel o vont gant hent ar stourm a-bell evit kaout nebeutoc'h a golloù a-fed soudarded, ar c'hleze-fuzuilh a zeu da vezañ muioc'h-mui un doare kinkladur evit an dibunadegoù.\nBaionetez zo un anv all evit an arm-se, diwar ar galleg baïonnette (1575) eus anv Baiona, ur gêr en Norzh-Euskadi ma voe fardet ar baionetezoù kentañ er XVIvet kantved.\nKlezeier-fuzuilh e-kerzh Emgann Petersburg e 1865\nSoudarded al Lu Ruz eus morlu URSS e-kerzh Emgann Stalingrad\nBaionetez alaman evit ar fuzuilh Mauser K98, a-us ur goustilh\nUr vindrailherezig Sten, Breizh-Veur, gant ur vaionetez\nUn arm didalvoud ?[kemmañ | kemmañ ar vammenn]\nKrog e oa dija ar c'hleze-fuzuilh da vezañ un arm tost didalvoud abaoe an XIXvet kantved, dreist-holl abaoe brezel diabarzh Stadoù-Unanet Amerika (1861-1865). Brasjedet e vez e oa bet nebeutoc'h evit 1% eus ar c'holloù denel war tachennoù emgann ar brezel-se, gwelet eo evel unan eus merkoù donedigezh ar brezel arnevez.\nImplij ar c'hleze-fuzuilh evit lakaat an enebourien da gilañ e-kerzh brezel diabarzh Stadoù-Unanet Amerika a voe alies troioù mat, met e-pad krogadoù bihan ha tostik-tost nemetken. Al lajad amzer efedusañ a oa pa veze an enebourien oc'h adkargañ ar fuzuilhoù, ar pezh a gemere war-dro ur vunutenn memes evit soudarded gourdonet mat. D'ar mare-se dija e weler ez eo diamzeriet ar c'hleze-fuzuilh dre ma oa nebeut a soudarded lazhet gant seurt obererezhioù, zoken pa voe gounezet krogadoù bihan pe tapet lec'hioù pouezus. Un implij all d'ar mare-se e oa lakaat ar c'hlezeier-fuzuilh ouzh ar c'hanol evit lakaat ur barrad aon da sevel e-touez an enebourien pe evit kadarnaat ar soudarded digalonekaet.\n↑ Geriadur Istorel ar Brezhoneg ha Geriadur Ménard. Ar ger broudell zo e-kichen baïonetez (sic ; ur vaïonetezenn) e Dictionnaire classique français-breton Reun ar Glev.\nAdtapet diwar « https://br.wikipedia.org/w/index.php?title=Kleze-fuzuilh&oldid=1916572 »\nKemmoù diwezhañ degaset d'ar bajenn-mañ d'an 18 Du 2021, da 17:23.


Burkini - Wikipedia\nAr burkini pe burqini (distaget bourkini), ger savet diwar an anvioù burka ha bikini, zo un dilhad kouronkañ evit ar merc'hed muzulmat a fell dezho mont da neuial, graet gant an Aostralianez a orin libanat Aheda Zanetti evit ar gompagnunezh Ahiida.\nAn dilhadtresourez Aheda Zanetti gant Mecca Laa Laa, gwisket gant ar "burqini" evit he labour kouronkerez-savete e North Cronulla Beach e Sydney, Aostralia, d'ar 4 a viz C'hwevrer 2007. Graet eo bet ar burkini melen ha ruz evit ar Surf Life Saving Australia ha reiñ tu d'ar muzulmadezed da vonedonea war an traezh en ur zoujañ d'o relijion.\nMaouez e burqini\nGoloet eo ar c'horf penn-da-benn, ne chom dizolo nemet an dremm, an daouarn hag an treid. Skañv a-walc'h eo evit gallout neuial aes.\n1 Berz ha berzh\nBerz ha berzhAozañ\nE deroù miz Eost 2009 ez eus bet difennet ouzh ur vaouez e Bro-C'hall neuial en ur poull-neuial e kêr, war zigarez ne oa ket un dilhad yac'h en ur poull-neuial..\nE dibenn miz Eost 2009 eo bet aotreet ar burkini en Oslo, kêr-benn Norge.\nE 2016 e oa un devezh burkini da vezañ en ur poull-neuial e kêr Marseille: \n↑ "French pool bans 'burkini' swim" BBC News Online (2009-08-13)\n↑  La Ville d'Oslo autorise le burkini dans ses piscines, e-barzh Libération.\nBurquini, entre burqa et bikini, La Dernière Heure, 13 a viz Genver 2007.\nAhiida, Pajennoù Aheda Zanetti\n Evit prenañ ho purkini\nAdtapet diwar « https://br.wikipedia.org/w/index.php?title=Burkini&oldid=1714616 »\nDernière modification le 16 Eos 2016, à 19:13\nKemmoù diwezhañ degaset d'ar bajenn-mañ d'an 16 Eos 2016, da 19:13.


Buhez ar Sent/1894/Thomas a Akin - Wikimammenn\nBuhez ar Sent/1894/Thomas a Akin\n◄ Koletta Thomas a Akin Iann Doue ►\nHouma e devoue eur joa vraz o velet he mab ; rak kredi a rea oa sur brema da zont a benn anezhan. Ne espernaz eta nag he foan, nag he amzer. evit hen dizalia da vont da vanac’h. Mes, kaer e devoue ober ha lavaret, Thomas a respounte ato oa galvet gant Doue d’ar stad-se, hag e felle d’ezhan senti ouz Doue. He vamm a zavaz erfin kement a zrouk ennhi ma roaz urs da lakaat he mab er c’hloz enn eunn dourell euz ar maner. Eno den n’en devoue kounje da gomz outhan nemed he ziou c’hoar. Ar re-ma a reaz ive kement a ioa enn ho galloud evit gounit ho breur ; mes, e leac’h he c’hounit, hi eo a oue gounezet ganthan. Unan anezho a ieaz da leanez goudeze, hag eben en em droaz ive da zervicha Doue a greiz kaloun.\nAr c’homzou-ma ne zalejont ket da zont da vir. D’ann oad a zaou vloaz var ’nn ugent, Thomas a oue lakeat he-unan da rejanti e Kologn, hag abarz nemeur e oue ker brudet hag he vestr. Eur mirakl eo en defe gellet ober e ken nebeut a amzer kement a draou hag en deuz great. Rejantet en deuz epad meur a vloaz e Paris, e Rom, e Bologn hag e Napl ; skrivet en deuz eur bern levriou hag a zo eunn tenzor evit ann Iliz ; prezeget en deuz ive e kalz plasou, ha gant kement-se holl e tremene bemdez meur a heur euz ann deiz hag euz ann noz o pedi hag o lenn skridou ann tadou santel, ha ne vanke morse da boent ebed euz a reolenn he Urs.\nAdtapet diwar « https://br.wikisource.org/w/index.php?title=Buhez_ar_Sent/1894/Thomas_a_Akin&oldid=22899 »\nKemmoù diwezhañ degaset d'ar bajenn-mañ d'an 15 Mez 2011, da 16:34.


Nevezamzer - Wikipedia\nAn nevezamzer a zo unan eus ar peder rannvloaz en hinbarzh kerreizh, ar maread ma'z a an hinad eus ar goañv d'an hañv. E-keñver ar steredoniezh e krog an nevezamzer e broioù ar C'hornôg da gedez an nevezamzer (war-dro an 20vet a viz Meurzh e Hanterzouar an Norzh hag an 23vet a viz Gwengolo e Hanterzouar ar Su) hag e vez echuet da vare ar goursav-heol (war-dro an 21vet a viz Mezheven e Hanterzouar an Norzh hag an 21vet a viz Kerzu e Hanterzouar ar Su).\nNe vez ket kavet ar boazioù-se e pep lec'h, rak gant ar Gelted kozh ha c'hoazh hiziv an deiz en Iwerzhon e vez kontet C'hwevrer, Meurzh hag Ebrel en Nevezamzer, pa vez gwelet deiz ar gedez evel kreiz an Nevezamzer gant ar steredoniourien mod-kozh e Sina. E-keñver an oablouriezh e vez kontet Meurzh, Ebrel ha Mae en o fezh evel an nevezamzer e hanterzouar an Norzh ha Gwengolo, Here ha Du e Hanterzouar ar Su.\nCarl Larsson, Våren (Nevezamzer), 1907\nEfedoù an nevezamzerAozañ\nGwezenn-gerez o vleuniañ\nDistro an nevezamzer, livet gant William-Adolphe Bouguereau (1825-1905), e (1886).\nE-pad an nevezamzer e krog an hanterzouar da vezañ troet ouzh an Heol dre m'eo tizhet gant ar bannoù-heol muioc'h-muiañ. Pa gresk an deizioù pelloc'h eget 12 eur e kresk ivez ar wrez tamm-ha-tamm. Diouzh hirded vrasañ an deizioù ha kresk ar wrez e teu ar plant da greskiñ. Kalz a zour a zeu warno pe dre deuziadur an erc'h e menezioù uhel pe dre ar glaveier puilh a weler d'ar c'houlz-se.\nAn darn-vuiañ eus ar bleuniadur a zeu en nevezamzer hag e c'hell kregiñ dindan an erc'h pa vez anezhañ. Bleuniañ a ra ar plant lerc'h-oc'h-lerc'h betek deroù an hañv.\nPennadoù kar a dostAozañ\nrannvloaz, ha hañv, goañv, diskar-amzer\nPennadoù kar a bellAozañ\nSellit ouzh ar ger nevezamzer er\nwikeriadur, ar geriadur frank.\nAdtapet diwar « https://br.wikipedia.org/w/index.php?title=Nevezamzer&oldid=1471644 »\nKemm diwezhañ d'an 4 Ebr 2013 da 18:39\nKemmoù diwezhañ degaset d'ar bajenn-mañ d'an 4 Ebr 2013, da 18:39.


Anna Quéré - Wikipedia\nAnna Quéré zo ur gelaouennerez vreizhat o chom e Roazhon. Labouret he deus e France 3 Breizh a-raok mont da gazetennerez freelance. Labourat a ra evit meur a gazetenn, en o zouez Le Télégramme pe Ar Men hag ur bern re all, e galleg hag e brezhoneg.\nMerc'h eo da Herve Kere mestr-skol, ha da Anna-Vari Mengi, eus Sine. Savet eo bet e Kergombou, e Sant-Riwal ha skoliet er skol divyezhek publik nevez krouet d'ar mare-se. Studioù he deus graet war an istor ha brezhoneg e Brest, war ar yezhoniezh e Fort-de-France ha Rouan.\nMeur a vloavezh eo bet o labourat e France 3 Breizh, e France 3 Iroise da gentañ, ha war-lerc'h war-dro an abadennoù brezhonek e Roazhon. Kelaouennerez oa evit Red an amzer ha dreist-holl Bali Breizh, gant Goulwena an Henaff, Yann Herle Gourves ha Youenn Chap.\nE 2011, e-pad an hañv, eo bet o kinnig an abadenn "Tomm Tomm Tomm", e France 3 Breizh ivez.\nEmbannet he deus ul levr gallek gant Emgleo Breiz ha savet un nebeud pennadoù brezhonek e Brud Nevez.\nLes Bretons et la langue bretonne. Ce qu'ils en disent. Anna Quéré. Emgleo Breiz, 2000.\n↑ "Kere", anv an tad en embannadurioù TES. "Quéré", anv ar verc'h en abadenn Bali Breizh hag e Brud Nevez.\nAdtapet diwar « https://br.wikipedia.org/w/index.php?title=Anna_Quéré&oldid=1827235 »\nKemmoù diwezhañ degaset d'ar bajenn-mañ d'an 29 Gen 2019, da 11:52.


Karrbont Klison - Wikipedia\nKarrbont Klison dreist ar stêr Moine\nKarrbont Klison zo ur c'harrbont maen e Klison dreist ar stêr Moine. Savet e voe e 1841. En argrec'h da Pont Sant Anton emañ. 124 metrad hed, 8.60 metrad ledander ha 14.80 metrad uhelder eo. Pempzek gwareg en deus.\nDiaes e oa da armeoù ar Republik mont e-barzh garzhaoueg ar vro e-pad Brezel Vande. Krog e voe ar galloud kreiz da soñjal sevel hentoù dizañjer hag aes da kemer ganto. Adlusket e voe ar mennozh gant ar gouarnamant e-pad Chouanerezh 1832. Savet e voe raktres ar pont e 1835 gant an ijinour Jégou. Echu e voe e savidigezh e 1841 gant ur c'houst izel awalac'h (184 036 lur).\nD'an 30 a viz Eost 1944 e lakaas soudarded an Trede Reich da darzhañ div volz hag a voe adsavet nebeut amzer goude.\n(fr) Ti-kêr Klison : Glad - ar C'harrbont\n(fr) Karrbont Klison war lec'hienn Structurae\nAdtapet diwar « https://br.wikipedia.org/w/index.php?title=Karrbont_Klison&oldid=1870642 »\nKemmoù diwezhañ degaset d'ar bajenn-mañ d'an 12 Ebr 2020, da 20:39.


Bremañ - Niv. 363\nAbonnements et achat\nFormation perfectionnement & consolidation\nStage à Nantes - Juillet 2021\nStage à Rennes - Juillet 2021\nWar varc'h-houarn 9-11/07/21\nPratiquer le breton\nChorale en breton\nYoga en breton\nDebriñ mod all Gant gouelioù dibenn ar bloaz ez eo bet leuniet ar stalioù a voued adarre. Hor c’hevredigezh veveziñ en he splannañ. Goude friko ha fiskoan e soñj alies an den emañ o vont d’ober strivoù evit debriñ yac’hoc’h er bloaz nevez ! Daoust ha dalc’het e vo d’an diviz kaer-se avat, se zo un afer all…\nUn teuliad diwar-benn doareoù all da broduiñ boued ha da zebriñ a ginnigomp deoc’h en niverenn-mañ just a-walc’h. Seblantout a c’hall bezañ un danvez skañv. N’eo ket tamm ebet avat. Pa reer anv eus boued e reer anv eus yec’hed, armerzh, ekologiezh, identelezh. Liammet eo pep tra.\nA bouez eo eta kaout un tamm preder war ar pezh a zebrer, penaos ha gant piv e vez produet. Un tamm galloud zo gant pep hini aze. Chom hep prenañ frouezh ha legumaj e-maez o c’houlz produiñ reizh er vro, asantiñ paeañ traoù zo un disterig keroc’h evit ma vo miret liesseurted ar blazioù, harpañ rouedadoù produiñ lec’hel evit mont enep treuzdougen koustus ha saotrus ar pezh a zebromp. Setu traoù bihan pemdeziek hag a c’hell degas kemmoù don er gevredigezh. Deomp-ni d’ober hon dibaboù war ar pemdez ha d’ober gant hor galloud "keodedour-bevezer."\nKalon d’ho poued !\nDistro an tasmantoù kozh gwisket a-nevez (2/4)\nEil lodenn un heuliad skridoù diwar-benn poblachourien e Reter Europa.\nHenri Goetschy: "Paneve ar brezhoneg, petra a vefe Breizh?"\nUr pennad-kaoz gant Henri Goetschy, politikour elzasat abaoe pell-pell.\nRoazhon 2-Harvard hag emglevioù gant skolioù-meur all\nEmglevioù zo bet savet etre Roazhon 2 ha skolioù-meur all er bed.\nSkignañ ar yezhoù minorelaet\nKaoz zo bet e Kerdiz eus penaos kas war-raok mediaoù e yezhoù minorelaet.\nTeuliad ar miz\nModoù all da zebriñ\nKeleier berr-ha-berr eus Breizh.\nFrance 3 Breizh war ar web\nGant France 3 ez eus bet roet lañs d'ul lec'hienn Internet nevez-flamm.\nKann ha lamm ar savate\nGreomp anaoudegezh gant ar savate, pe ar boks gall mar karit.\nE-lec'h ma c'helli kousket, kousket, kousket\nFilm nevez paotr Marsilha, Robert Guédiguian, Les neiges du Kilimandjaro.\nPladenn Dibedoup hag adembannadur Troioù-kamm Alanig al Louarn.\nGwiad La Obra\nUr pezh-c'hoari nevez zo bet savet gant strollad komedianed La Obra.\nGedourien Slow Food e Breizh\nS'abonner à #Brezhoneg\nS'abonner à Bremañ\nPour vous procurer les ouvrages de Skol an Emsav, vous pouvez :\nAcheter en ligne et payer en CB ou par PayPal\nVous rendre dans un des magasins qui les distribuent (voir la liste)\nVous adresser directement à votre formateur ou formatrice si vous suivez des cours à Skol an Emsav\nPasser à nos locaux 8 contour St-Aubin à Rennes, aux horaires de bureau (9h - 12h30 / 13h30-16h30)\nCours de breton pour les adultes\n8 contour Saint-Aubin\n02 99 38 75 83\nConfidentialité, demande d'informations\n© 2021 Skol an Emsav


Gaztelugatxeko Doniene - Wikipedia\nSkalier da sevel gant an tornaod\nUn enezenn vihan dirak aod Bizkaia eo Gaztelugatxeko Doniene (San Juan de Gaztelugatxe e spagnoleg), e kumun Bermeo, en Euskal Herria. Staget eo ouzh an douar-bras gant ur pont ardaouel. War he lein ez eus ur peniti, savet da Sant Yann-Vadezour en Xvet kantved, daoust ma'z eus bet diskouezet gant an dizoloadennoù e oa darnoù bennak hag a sav d'an IXvet kantved. Gant an enez vihan amezek, Aketze, ez eo ur biotop gwarezet hag en em astenn eus kêr Bakio betek kap Machichako e pleg-mor Gwaskogn.\nEvit mont da weladenniñ Gaztelugatxeko Doniene ez eus meur a barklec'h. Ar gwellañ mare da vont di eo an nevezamzer hag an diskaramzer, abalamour d'ar peoc'h a vez neuze, rak kalz tud a vez e-pad an hañv.\nAr ger gaztelugatxe a zeu eus an euskareg gaztelu (kastell) hag aitz (roc'h).\n1.1 Ar peniti\n2 Implijoù bellouriel\n4 Lec'hiennoù internet\nSerzh eo aod Euskadi er rannvro-se. Krignat a ra ar mor an aod roc'hek dibaouez, ha krouiñ a ra riboulioù, kevioù ha gwaregoù. E-kreiz ar gevrenn-se eus an aod emañ enez Gaztelugatxeko Doniene, gant an enez vihan Aketze (Enez ar c'honikled), ur baradoz evit al laboused-mor.\nE-kichen ar peniti ez eus ul lochenn vihan d'ar weladenner da gaout gwasked ha da zebriñ e ti Mari Glazioù dirak ar gwel eus ar mor.\nAr peniti[kemmañ | kemmañ ar vammenn]\nAn iliz vihan, a vez serret peurvuiañ, a zo anezhi abaoe IXvet kantved. E 1053 he doa roet, gant don Iñigo López Aotrou Bizkaia, d'ar manati San Juan de la Peña, e-kichen Jaka en Hueska.\nImplijoù bellouriel[kemmañ | kemmañ ar vammenn]\nE-kichen ar peniti\nAdtapet diwar « https://br.wikipedia.org/w/index.php?title=Gaztelugatxeko_Doniene&oldid=1891442 »\nInizi Euskal Herria\nKemmoù diwezhañ degaset d'ar bajenn-mañ d'an 5 Gen 2021, da 18:09.


Buhez ar Sent/1837/Dorotee - Wikimammenn\nBuhez ar Sent/1837/Dorotee\n◄ Agata Dorotee Romual ►\nAr Santes-ma, guinidic eus ar Guær a Cesaree e Capadoç, a voa consideret evel ur burzud a furnez hac a zevosion, hac evel exempl an oll Guerc’heset Cristen. Cals a speret e devoa hac un usaich mad a reas anezàn, oc’h en em renta bepred habiloc’h en aznaoudeguez eus al Lesen Doue hac eus e Religion.\nAr Gouarner Apriç o veza deut da Cesaree abers an Ampalaer Maximien, evit persecuti ar Gristenien, a reas e arreti hac e goumandas dezi adori Doueou ar Romantelez, en ur ziscleria dezi urz an Ampalaer, pehini en ordrene dindan barn ar varo. Dorotee a respontas gant un aer douç ha modest, pehini inspire bete d’ar Bayanet memes ur respet bras evity : Gouzout a ran urz an Ampalaer ; mæs aznaout a ran guell c’hoas penaus ne dleer adori nemet un Doue, pehini e-unan a so ar Mæstr souveren eus an Eê hac an douar ; n’am eus aoun ebet rac an tourmanchou, ha n’em eus quet brassoc’h desir eguet rei va buez evit an hini en deveus va frenet dre ar pris infinit eus e goad precius.\nApriç o velet he c’houraich, a gomprenas ne voa quet capabl da zont a-benn anezy dre gomsou ; ober a reas eta he c’hondui d’ar prison, ha guervel diou blac’h yaouanc pere o devoa nevez bet ar malheur da renonç d’ar Feiz ha da adori an Doueou faus. Lavaret a reas d’an diou-ze mont da gavout Dorotee er prison evit he alya ac he angagi da ober evel o devoa graet o-unan. O fossibl a rezont evit ober dezi o imita, mæs ar c’hontrol a arruas ; car Dorotee a represantas dezo gant quement a nerz ha quer scler ar malheur e pehini e voant coueet, ma teuzont da zetesti o lachentez hac o fec’het ; mæs evel ma tisesperent eus o silvidiguez, pa songint er c’hrim o devoa græt, ar Santes a represantas dezo penaus, mar o devoa græt ur c’hrim bras oc’h abandoni Jesus-Christ ; e raênt c’hoas unan brassoc’h o vancout a esperanç hac a fizianç en e vâdelez hac en e visericord ; penaus ne voa quet a c’houliou heb remed evit ur Midicin oll galloudec eveldàn ; ha penaus n’en devoa quemeret an Hano a Salver nemet evit hor savetei. Distroit eta ountàn heb dale, emezi, grit pinigen, en em gonvertisset a greiz ho calon, ha me hoc’h assur eus ar pardoun eus ho faut.\nAdtapet diwar « https://br.wikisource.org/w/index.php?title=Buhez_ar_Sent/1837/Dorotee&oldid=62154 »\nKemmoù diwezhañ degaset d'ar bajenn-mañ d'an 20 Meu 2014, da 13:13.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/313 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/313\nem bezo trugarez, hag em bezo truez euz an hini a behini em bezo truez. (16) Kement-se ne deu ket eta euz a volontez an den, nag euz an hini a red ; mes euz a Zoue pehini a ra trugarez. (17) Rag ar Scritur a lavar da Pharaon : Evit kement-man em euz da zavet, evit diskouez enoud va galloud, ha ma vezo discleriet va hano dre ar bed holl. (18) Ober a ra eta trugarez d’an neb ma plij dezhan, hag e laka da galedi an neb a fell dezhan.\n(19) Hogen te a lavaro d’in : Perag e teu Doue c’hoas d’en em glem ? Rag piou a hell enebi ouz he volontez ? (20) Mes kentoc’h, O den, piou oud-de, evit disput ouz Doue ? Daoust hag ar pod-pri a lavaro d’an hini hen deuz great anezhan : Perag ec’h euz-te va great evel-hen ? (21) Daoust ha n’hen deuz ket ar poder ar galloud da ober euz ar memeus tolzen-bri, eur vessel evit usachou henorabl, hag unan all evit usachou disterroc’h ? (22) Ha petra da lavaret, mar hen deuz Doue, o felloud dezhan diskouez he goler ha rei da anaoud he c’halloud, anduret gant eur batianted vraz vesseliou ar goler, great evit ar gollidigez ? (23) Evit rei da anaoud ive ar pinvidigeziou euz he c’hloar var ar vesseliou a drugarez, great ganthan en avans evit ar gloar, (24) da lavaret eo, var-n’omp-ni pere a zo bet galvet ganthan, nann euz a-douez ar Judevien hep-ken, mes ive euz a-douez ar Jentiled ? (25) Hervez m’hen lavar ive er profet Osee : Me a c’halvo va fobl, ar re ne oant ket va fobl, ha va muia-karet, an hini ne oa ket va muia-karet ; (26) hag e c’hoarvezo penaos el leac’h memeus ma oa bet lavaret dezhe : N’oc’h ket va fobl, eno e vezint galvet bugale an Doue beo. (27) Isaias ive a zav he vouez, da lavaret divarben Israel : Ha pa vez an niver euz a vugale Israel ker braz hag hini an treaz euz ar mor, eul loden vihan hep-ken a zilerc’h a vezo salvet. (28) Rag an Aotrou a echuo hag a zivero an affer gant justis ; an Aotrou a rai eun diminu vraz var an douar. (29) Isaias hen devoa lavaret ive araog : Ma n’hen divije Aotrou an armeou lezet ganeomp unan-benag euz bon raç, e vijemp deuet da veza evel Sodom, hag e vijemp bet rentet henvel ouz Gomor.\n(30) Petra eta a livirimp-ni ? Penaos ar Jentiled, pere ne glaskent ket ar justis, ho deuz kavet ar justis, da lavaret eo, ar justis a zo dre ar feiz ;\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/313&oldid=125430 »


Intrigues et passions à la cité Chanzy\nEr site Chanzy, e-tro-kêr Pointe-à-Pitre, e vez lusket devezhioù miz eost gant c’hoarioù ar vugale, ar baleadennoù war ar pondalezioù… hag an telenovelas ne vez den evit chom hep sellout oute.\nPoltred Nicole ha Felix ar Garreg, filmaozourien a vro Vigoudenn brudet dre o film diwar stourm Plogo.\nTaol-arnod dibar an atalieroù krouiñ diellfilmoù er C’hurdistan emren. (Biz-Irak)\nDiskiantegezh hag emc’hoap mesk-ha-mesk : ur film belgat, kwâ…\nEvit kalz a dud eo merket don e anv c'hoazh en o spered, evel an hini kentañ a zo savet a-du gant dieubidigezh Aljeria a-enep trevadennerezh Bro-C'hall. Met e stourm gant an FLN a lez a gostez an engouestloù en deus kemeret a-hed e (...)\nLe voyage d'Albert Kahn\nE 1908-1909 eo bet Albert Kahn unan eus ar re gantañ o filmañ Moger-veur Sina, San Francisco daou vloaz goude ar c'hren-douar, treizhadenn Kanol Suez... Evit kalz a Gornôgiz ez eo ar skeudennoù-se un dizoloadenn, ur bam. Deroù ur produerezh hag (...)\nAet eo Xavier Grall da Anaon e 1981 d'an oad a 51 bloaz. Kelaouenner, barzh ha romantour e oa. Abalamour ma'z eo bet embannet fall ha lennet fall eo bet lakaet buan a-walc'h e-touez ar varzhed a vez moullet nebeut eus o skridoù. Koulskoude en deus (...)


Pajenn:Sales - Introduction d’ar Vuez devot.djvu/49 - Wikimammenn\nPajenn:Sales - Introduction d’ar Vuez devot.djvu/49\neta, o va Doue, va Salver, c’hui hoc’h-unan a vezo hivisiquen an objet eus va songesonou. Non, biquen mui ne appliquin va speret e songesonou pere a ve disagreabl deoc’h ; va memor en em occupo bemdez eus ho madelez infinit pehini hoc’h eus exercet em andret gant quement a zouçder. C’hui vezo ar blijadur hac ar joa eus va c’halon hac ar garantez eus va oll affection.\nRacse’ta em bezo cas hac horrol pelloc’h ouz an ambarassou hac an amusamanchou-se ma en em occupen ganto, ouz ar bagatelezou hac an exerciçou vean-se ma c’himpligen va amser ganto, ouz an affectionou hac an attaichou fall-se ma zoa va chalon angaget enno. Hac evit dont a-ben d’en em zisober anezo, m’en em servicho eus ar remed-m’ar-remed hac eus ar voyen-mar-voyen.\n1. Trugarecait Doue pehini en deveus ho creat evit ur fin quen excellant. C’hui hoc’h eus va great evidoc’h, va Doue, evit ma chouissin eternelamant eus ho cloar infinit. Peur ho trugarecaïn-me hac ho meulin-m’eta ec’his ma tleàn e ober ?\n2. Offrit. Me a offr deoc’h, o va C’hrouer quer, an oll affectionou hac an oll resolutionou-mâ gant va ene ha va chalon tout-antier.\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/49&oldid=101696 »\nKemmoù diwezhañ degaset d'ar bajenn-mañ d'an 11 Mae 2017, da 22:45.


Job Lec'hvien - Wikipedia\n(Adkaset eus Joseph Lec'hvien)\ne Plaeraneg, Breizh\ne Sant-Brieg, Breizh\nPriz Langleiz (1988)\nUrzh an Erminig (1996)\nDiverradur katekiz an Iliz Katolik (Troidigezh)\nTestamant kozh (Troidigezh)\nJob Lec'hvien, bet ganet e Plaeraneg (Goueloù) e 1919 ha marvet e Sant-Brieg d'an 29 a viz Mezheven 2015, a voe ur beleg katolik hag ur skrivagner breizhat.\nBugel ur familh a beizanted katolik e voe Job Lec'hvien, niz an Aotrou Pêr-Mari Lec'hvien, a voe drouklazhet e dibenn an Eil brezel-bed. Mont a reas d'ar skol kentañ-derez e Landreger e ti ar frered, da Skolaj Sant-Jozef Lannuon war-lerc'h, ha kenderc'hel a reas gant e studioù doueoniezh e kloerdi Sant-Brieg. Beleget e voe e 1945.\nRener skol Sant-Pêr (skolaj Diwan hiziv an deiz) e Plijidi eus 1945 da 1970. Sikour a roe da Skol an Emsav evit sevel stajoù Plijidi.\nKemeret en doa perzh en FLB er bloavezhioù-se. Toullbac'het e voe en abeg da gement-se.\nEus 1970 betek ar bloavezhioù 1990 e voe person Kergrist-Moeloù ha Tremargad, hag unan eus diazezerien an Union Sportive Kergristoise. Alies e voe tredeog war tachenn mell-droad Kermablouz.\nResevet en doa ar Priz Langleiz e 1988 evit e droidigezh eus ar Bibl. E 1996, evit e droidigezh eus ar Bibl (Testamant Kozh) ivez, e voe roet dezhañ Kolier an Erminig a-gevret gant André Lavanant, Pierre Le Treut ha Rita Morgan Williams.\nEdo o chom en ti-retred Gwazh-Mikael e Landreger, kent mont da di-retred ar Sedrezenn e Sant-Brieg. Aet eo d'an Anaon d'an 29 a viz Mezheven 2015.\nDiverradur katekiz an Iliz katolik.\nLabouret en doa da sikour e geneil Pêr ar Gall person kozh Eviaz ha Tremargad goude, evit troidigezh hag embannadur ar Bibl (Testamant Kozh) e brezhoneg diwar an dornskrid en hebraeg eus an trede kantved goude Jezuz-Krist.\nLuskañ Embannadurioù an Tour Tan a reas ivez, gant Pêr ar Gall , arbennikaet war an embann skridoù relijiel. Embannet en doa kanaouennoù relijiel e 1988 en e levr Kanennoù Santel.\nUr studiadennig en doa embannet a-zivout abati Koad-Maloen l e 1993.\nTreiñ a reas katekiz an Iliz katolik a-bezh (1992), kemeret en doe perzh en aozadur ul levr-oferenn gant komision etreeskoptiel al liderezh e brezhoneg e 2011 ; treiñ a reas buhez sent Breizh, sant Samzun, Sant Tudual, Propr eskopti Sant-Brieg ha Treger e 2007, ha prosez santelezhadur Sant Erwan, diwar al latin. Gant "Kanennoù santel" e kinnige un doare rimet eus ar Salmoù.\nE 2014 e voe embannet e droidigezh eus Diverradur Katekiz an Iliz katolik gant Imbourc'h (255 p.).\nTroet en deus meur a destenn a zo chomet diembann betek-henn ha miret gant Embannadurioù Penkermin. Embannet eo bet e labour kenaozañ Ar Bibl e 2018 gant an ti-embann-se.\n↑ Gw. Notennig ar BNF e galleg\n↑ Frañsez Favereau, Lennegezh ar brezhoneg en ugentvet kantved, trede levrenn, pajenn 220\n↑ "Evel kellies all a veleien eus Treger eo bet harzet ha serret gant paotred an FLB kentañ", Lennegezh ar brezhoneg en XXvet kantved, Frañsez Favereau, trede levrenn, pajenn 220\n↑ An Tour Tan\n↑ Ar Bibl troet e brezhoneg, Penkermin, 2018.(ISBN 978-2-9541574-0-5)\nPorched Breizh – Adkavit pennadoù ha rummadoù Wikipedia a denn da Vreizh.\nAdtapet diwar « https://br.wikipedia.org/w/index.php?title=Job_Lec%27hvien&oldid=1852148 »\nKemmoù diwezhañ degaset d'ar bajenn-mañ d'an 17 Her 2019, da 12:17.


Pajenn:Perrot - Bue ar Zent.djvu/240 - Wikimammenn\nPajenn:Perrot - Bue ar Zent.djvu/240\nan den eurus nikolas de flue\nRaktal, kleier Stanz a zonas hag a lakas eul levenez vras dre ar Suis a-bez, kouls ha pa oa bet gonezet viktoriou Morat, Granson ha Nancy, rak eno oad deut a benn eus enebourien an diavêz ; en Stanz oad deut a benn eus enebourien an diabarz, an techou fall.\nAn den santel a vevas c’houec’h vla c’hoaz goude. Mervel a reas d’an 21 a viz meurz 1487.\nAr pez a lavare Nikolas de Flüe a zo gwir : « Pa ve mat ar galon, pep tra a zo mat ; koulskoude, gwell eo derc’hel da zougen gwiskamant kaer ha dereat ar vro. »\nPep bro a dle kaout he gwiskamant : gwiskamanchou ar broiou tomm n’int ket diouz doare tud ar broiou yen, na re an Argoadiz diouz doare an Arvor. Pep bro a dle kaout he gwiskamant yac’husoc’h eo ha kaeroc’h ive.\nMa teu diavezidi ken niverus da welet hon bro-ni, unan eus an digareziou a ra d’eze he c’haout ken kaer eo ma ’z eo dishenvel gwiskamanchou pep kanton.\nRak-se, merc’hed yaouank, « na droket ket ho kwiskamanchou koant a Vreizadezed evit re ar Barizianezed. Kant gwech oc’h bravoc’h gant ho koefou dantelezet eget gant an tokou-ze goloët a blu hag a ban ; lôsket ar plu-ze gant al lapoused ; Doue en deus o roët d’eze, hag ar ban-ze gant al loened goue ; Doue en deus o roët d’eze. »\nHa c’houi, pôtred yaouank, dalc’het d’ho tilhad giz Breiz. « Ar Breizad, gant dilhad giz Pariz, a zo evel eun derven er goanv ; ar Breizad, gant dilhad giz Breiz, a zo evel eur wezen avalou en hanv. Eur Breizad ha n’en deus ket dilhad e vro, a zo evel eur gegin gwisket gant plu eur peün. Sin ar c’hristen eo sin ar groaz ; gwiskamant Breiz-Izel eo an testeni gwellan a c’hell eun den rei evit diskouez eo Breizad.\n» Hon tadou o devoa eur galon aour hag eur penn men ; ni a dle bezan evelte ; ha pa skoomp war hon c’halon, e tleomp skei war ar mêmes gwiskamant ma skoent i. »\n» Ar pôtr an eus mez o tougen gwiskamant e dad, hag ar verc’h he deus mez o tougen gwiskamant he mamm, a ruzio dizale oc’h anzav fe o zud koz. »\n↑ Dastumet aman hag a-hont.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/240&oldid=140491 »


Pajenn:Le Gonidec - Bibl Santel pe Levr ar Skritur Sakr, eil levr.djvu/583 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/583\n13. Dré-sé ann hini a gomz eunn iéz disanaf, pédet évit ma hellô béza trôet.\n14. Râk mar pédann enn eunn iéz dizanaf, va spéred a béd, hôgen va skian̄t a zô difrouez.\n15. Pétrâ éta a rinn-mé ? Mé a bédô a spéred, mé a bédô ivé a skian̄t. Mé a ganô a spéred, mé a ganô ivé a skian̄t.\n16. A-hen̄d-all mar meûlez a spéred, pénaoz ann hini a zô é léac’h ann dûd dister a lavarô-hén̄ Amen war da veûleûdigez, pa na oar kéd ar péz a lévérez ?\n17. Da veûleûdigez évit-gwîr a zô mâd ; hôgen né hell két rei ken̄tel d’ar ré all.\n18. Meûli a rann va Doué, ô véza ma komzann hoc’h holl iézou.\n19. Hôgen gwell é vé gan-én̄ lavarout gan̄t va skiant-vâd pemp gér enn iliz, évid deski ivé ar re all, égét lavarout dék mil enn eunn iéz dizanaf.\n20. Va breûdeûr, na vézit két bugalé évid ar skian̄t, hôgen bézit bugaligou évid ann drougiez ; ha bézit dinam évid ar skian̄t.\n21. Skrived eo el lézen : Gan̄d iézou dizanaf ha gan̄d diweûz a-ziavéaz é komzinn oud ar bobl-zé, ha na glevin̄t kéd ac’hanoun, émé ann Aotrou.\n22. Ével-sé ann iézou dishen̄vel n’in̄t kéd eunn arouéz évid ar ré a gréd, hôgen évid ar ré ziskrédik ; enn-énep ar galloud da ziougani né kéd évid ar re ziskrédik, hôgen évid ar ré a gréd.\n23. Mar teûfé éta ann Iliz holl d’en em strolla enn eul léac’h, hag é komzfé ann holl iézou dishenvel, mar teûfé énô tûd diskrédik, ha na lavarfen̄t két pénaoz é tiskian̄tit ?\n24. Hôgen mar tiouganon̄d holl, ha mar teû énô eunn dén diskrédik-bennâg, pé eunn dén diskian̄t, holl é ken̄dréc’hon̄t anézhan̄, holl é barnon̄t anézhan̄.\n25. Ar péz a ioa kuzet enn hé galoun a zô dizôlôet, hag hén̄ oc’h en em strin̄ka war hé zremm a azeûlô Doué, ô lavarout pénaoz évit-gwîr éma Doué enn hô touez.\n26. Pétrâ éta a livirinn-mé, va breûdeûr ? Pa’z oc’h strollet, pép-hini ac’hanoc’h a ra kanaouennou, pé a rô kélennou, pé a ra diouganou, pé a gomz eunn iéz dizanaf, pé a zisplég anézhan̄ : ra vézô gréat kémen̄t-sé é ken̄tel vâd.\n27. Ma éz eûz lôd péré hô deûz ar galloud da gomza é iézou dizanaf, na vézet két ouc’h-penn daou, pe drî évid ar muia, ha ma komzin̄t ann eil goudé égilé ; ha ma vézô unan-bennâg hag a ziskleriô ar péz hô dévézô lavaret.\n28. Hôgen ma n’eûz kéd a zisklerier, ra davô enn Iliz, ra gomzô out-han̄ hé-unan, hag oud Doué.\n29. É-kén̄ver ar Brofeded, ra gomzô daou pé drî anézhô, ha ra varnô ar ré all.\n30. Mar bez gréad eunn diskleriadur-bennâg da eunn all hag a vézô azézet, ra davô ar c’hen̄ta.\n31. Râk béz’ é hellid holl diougani ann eil goudé égilé, évit ma teskô ann holl, ha ma vézô fréalzet ann holl.\n32. Ha spéréjou ar Broféded a zen̄t oud ar Broféded.\n33. Râk Doué né kéd eunn Doué a reûstl, hôgen eunn Doué a béoc’h, ével ma kélennann é holl Ilizou ar zen̄t.\n34. Ra davô ar merc’hed enn Ilizou, râk né kéd aotréet d’ézhô komza énô ; hôgen doujuz é tléon̄t béza, hervez ma lavar al lézen.\n35. Ha ma fell d’ézhô deski eunn dra-bennâg, ra c’houlennin̄t enn tî digan̄d hô ézec’h. Râk mézuz eo d’ar merc’hed komza enn Iliz.\n36. Hag ac’hanoc’h eo eo deûet gér Doué ? Pé hag enn-hoc’h hép-kén eo deûet ?\n37. Mar kréd eur ré é vé Profed pé spérédek, ra anavézô ar péz a skrivann d’é-hoc’h, pénaoz in̄t gourc’hémennou ann Aotrou.\n38. Hôgen mar béz eur ré héb hô c’houzout, na vézô két gwézet hé-unan.\n39. Dré-zé, va breûdeûr, bézit c’hoan̄tek-brâz da ziougani, ha na virit kéd oud ar ré a hellô komza é iézou dizanaf.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/583&oldid=155248 »\nKemmoù diwezhañ degaset d'ar bajenn-mañ d'an 4 Gen 2020, da 18:19.


Appel : Clip Participatif Chanson Officielle\nPublié le 19/02/18 16:37 -- mis à jour le 19/02/18 16:37\nKemerit perzh e klip Redadeg 2018 – Betek an trec'h !\n(voir le site) width='500' height='282' alt='foto klip' />\nUn tuto evit kompren gwelloc'h :\n« Betek an trec'h » eo kanaouenn ofisiel Redadeg 2018. Evit lakaat anezhi war wel ez eus bet soñjet goulenn diganeoc'h kemer perzh c'hwi ivez er c'hlip ha reiñ buhez d'ar video.\nRet e vo deoc'h kanañ ar pozioù pe klask mouskanañ anezho hag e c'helloc'h bezañ gwelet e klip ofisiel ar Redadeg 2018.\nAr re farsusañ, souezhusañ, dirolletañ a vo dibabet e-barzh ar c'hlip.\nSetu un nebeud kuzulioù :\nGant peseurt dafar :\n(voir le site) width='8' height='11' class='puce' alt="-" /> Ur pellgomz, benveg foto pe kamera evit ar skeudenn\n(voir le site) width='8' height='11' class='puce' alt="-" /> Ur pellgomz all pe un urzhiaterez gant songreskerioù evit ma klevfec'h ar ganaouenn ( (voir le site) class='spip_in' type='audio/mpeg'>Pellgargañ ar ganaouenn), (ret eo klevet mat ar ganaouenn evit ma c'hellfemp keitañ gant ar sonerezh).\n(voir le site) width='8' height='11' class='puce' alt="-" /> (voir le site) class='spip_in' type='application/pdf'>Ar pozioù evit pleustriñ warno\nEn em filmit :\n(voir le site) width='8' height='11' class='puce' alt="-" /> O kanañ ar ganaouenn hag an diskan (d'an nebeutañ unan eus ar pozioù-kan hag an diskan)\n(voir le site) width='8' height='11' class='puce' alt="-" /> O tañsal pa vez sonerezh salsa\nHoc'h-unan e mod selfi\n(voir le site) width='8' height='11' class='puce' alt="-" /> Gant ho strollad mignoned, a-drugarez d'ur c'hamalad filmer\n(voir le site) width='8' height='11' class='puce' alt="-" /> Gant ho tud-kozh vousc'hoarzhus\n(voir le site) width='8' height='11' class='puce' alt="-" /> Gant ho loen muiañ-karet\n(voir le site) width='8' height='11' class='puce' alt="-" /> Diroll, treuzwisket pe gant dilhad ar pemdez, laouen bepred\n(voir le site) width='8' height='11' class='puce' alt="-" /> En diavaez-vro, dirak lec'hioù dibar a lako ar Redadeg da veajiñ\n(voir le site) width='8' height='11' class='puce' alt="-" /> O redek, o treiñ warnoc'h hoc'h-unan hag o kanañ war un dro\n(voir le site) width='8' height='11' class='puce' alt="-" /> Oc'h ober van da seniñ gant ur benveg ! Air gitar, air-trompuilh...\nGrit ur video hir a-walc'h evit ma c'hellimp dibab peseurt mare lakaat ac'hanoc'h er c'hlip !\nKasit ar skeudennoù-se, dre ho pellgomz pe urzhiaterez, a-raok ar 4 a viz Meurzh 2018, d'ar chomlec'h :\n(voir le site) " class='spip_url spip_out auto' rel='nofollow external'> (voir le site)\nSkouer - Un happening graet e Douarnenez :\n(voir le site) " class="spip_out spip_url"> (voir le site)\n(voir le site) class='spip_in' type='audio/mpeg'>Pellgargañ ar ganaouenn\n(voir le site) class='spip_in' type='application/pdf'>Pozioù «Betek an trec'h»


Ar Gommunion - Wikimammenn\nL. Prud’homme, 1817 (p. 246-248)\n◄ Sacramant an Auter Ar Gommunion An Nouen ►\nJesus-Christ en deus instituet ar sacramant adorabl en peini e màn reellamant presant. Communiàn eta eo receo reellament ha veritablamant Corf, Goad, Ine ha Divinite on Salver biniguet Jesus-Christ en Hosti sacr. Emàn presant dindan an eil speç hac eguile, en Hosti bian evel en Hosti bras, hac en pep tam eus an Hosti torret. Na eller quet receo e Gorf ep e Oad, rac beo eo eternellamant, ha chom a ra guenemp er bed- màn er sacramant eus e garantez evit mesur on ine, on derc’hel unisset gantàn, conserv, crenvaat, augmanti ar graço recevet ; evit terri, diminui on panchant fall, evit rei dimp an ners da aruout er berfection gristen, bezàn ar gaich, an assuranç eus ar vuez eternel ; rac, eme on Salver, piou benac a debro ma c’horf hac a evo ma goad, en deus ar vuez eternel : ha mên en resuscito en fin ar bed. Evit communiàn eo ret prepari ar c’horf hac an ine. Ur fe grênv, ur gonscianç pur, ur garantez ardant, ur guir Esperanç, un humilite vras, ur guir anaoudeguez, un desir ardant da receo Jesus-Christ eo dispositiono an Ine. Meditet a-neze.\nAr c’horfo a dle bezàn voar yun, propr ha modest, ar brassàn respet peintet voar on zall. Pa recever an hosti sacr, an teod a dle bezàn voar ar c’heus iselàn, ar gueno un tamic digor ; mar stag an hosti sacr ous ar staon, e tleer en distaga ep troubl, doucic gant bec an teod evit en avali. Ar yun evit ar Communion a gommanç da hanter-noz diaguent. Na eller quemeret nep sort, memes ur veraden dour : ar re glanv a so exceptet, rac communiàn a reont en viatic goude bezàn debret hac evet. En oll Heurio e quever pedenno quent ha goude ar Gommunion. N’en deus netra quen precius dirac Doue ha quen profítabl evidomp evel ar Gommunion vad ; mæs n’en deus ive netra quen terrubl evel ar Gommunion indign. Dibri hac evàn a reer ar gondaonation. Bezàn abandonet gant Doue, dall a speret, calet a galon, douguet d’ar speret a schism, opposet d’ar mad ha d’ar virionez, an oll bec’hejo, alies ar c’hlênvet, ar maro subit, an defaut a binigen hac an daonation eternel eo an effejo eus ar Gommunion sacrilech. Meditet ha crenet.\nNetra a vuyoc’h ageabl da Doue nac a brofitaploc’h evidomp evit communiàn alies gant an dispositiono requis. Doue a ordren ar Communion ; chetu amàn e c’hourc’hemen en Aviel hervez sant Yan. « Mæs Jesus a lavaras deze : En guirionez, en guirionez, ma ne debret quic map an den, ha ma ne evet e oad, n’o pezo quet ar vuez ennoc’h. An hini a debr ma c’hic hac a ev ma goad, en deus ar vuez eternel, ha mên en resuscito en fin ar bed. Rac ma c’horf a so veritablamant quic, ha ma goad a so veritablamant breuvaich. An hini a debr ma c’hic hac a ev ma goad, a chom ennòn ha mên a chom ennàn. Evel ma zòn digasset gant ma Zad peini a so beo, ha mên beo em Zad, evel-se ive an hini am debro a vevo dreizòn. Hemàn eo ar bara eus an env ; n’en deo quet evel ar mann eus a beini o tud o deus debret, ha couscoude e zint maro ; an hini a debro ar bara-màn, a vevo eternellamant. » Chetu a-se an Aviel. Respetet ha profitet.\nAdtapet diwar « https://br.wikisource.org/w/index.php?title=Ar_Gommunion&oldid=118148 »\nKemmoù diwezhañ degaset d'ar bajenn-mañ d'an 6 Eos 2018, da 15:27.


Rudy Giuliani o reiñ harp da Donald Trump e miz Eost 2016\nRudolph William Louis "Rudy" Giuliani ganet d'an 28 a viz Mae 1944 a zo un den a afer, ur politkour stadunanat. 107vet maer New York e voe etre ar 1añ a viz Genver 1994 betek an 31 a viz Kerzu 2001.\nEzel eo d'ar Strollad Republikan. Brudet eo evit kaout un doare komz dichek da geñver e enebourien pe an dud a zispriz.\nWar ar renk e oa evit an dilennadegoù prezidant e-pad caucus 2008.\n1 Dilennadeg Donald Trump\n2 Buhez prevez\n2.3 Kredennoù relijiel\nDilennadeg Donald TrumpAozañ\nUnan eus harp Donald Trump e voe e-pad kampagn dilennadegoù prezidant SUA 2016.\nManifestadegoù a zo bet e kêrioù bras 'zo eus Amerika evit enebiñ ouzh dilennadeg Donald Trump, un Hashtag a zo bet krouet "Notmypresident". E-touez ar vanifesterien e oa adkavet ar ganerezh Cher. Rudy Giuliani harp a-grenn Donald Trump a respontas en ur keñveriañ ar vanifesterien gant babiged moumouned\nRudy guiliani war tachenn labourioù chanter ar World Trade Center goude gwalldaolioù an 11 a viz Gwengolo 2001\nGiuliani a zo bet dimezet teir gwech, gant Regina Peruggi, Donna Hanover ha Judith Nathan. D'ar 26 a viz Here 1968, dre goude ma voe diplomet eus ar skol-gwir e timezas gant e eil kenitervez, Regina Peruggi, en em anavezout a raent aboe o bugaleaj.\nGiuliani a reas anaoudegezh gant Donna Hanover ur vaouez brudet er skinwel e-pad ar bloavezh 1982, kroget int d'en em welet pa oa he o labourat e Miami.\nNaontek vloaz goude ma yeas da Anaon tad Rudy Guiliani d'an oad a 73 vloaz (e-miz Ebrel 1981) gant ur c'hrign-bev ar prostat e Memorial Sloan–Kettering Cancer Center, Giuliani a oa bet kelaouet da vezañ tapet gant ar memes kleñved. Oadet a 55 bloaz ur biopsy graet e miz Ebrel 2000 a voe sklaer gant an disorc'hoù. Pareet eo bet goude mizioù ha mizioù stourm ouzh ar c'hleñved, dreist-holl dre pareoù an ospital Mount Sinai Medical Center.\nRudy Giuliani a nac'h da respont da goulennoù awenet gant e gredennoù relijiel pe e hengounioù met sklaer eo gantañe vez ul lodenn vras eus e vuhez diazezet war ar relijion gatolik. Pa voe goulennet dezhañ ma oa ur kredour gwir kristen, Giuliani en doa respontet\n""My religious affiliation, my religious practices and the degree to which I am a good or not-so-good Catholic, I prefer to leave to the priests.""\nAdtapet diwar « https://br.wikipedia.org/w/index.php?title=Rudy_Giuliani&oldid=1729086 »\nDernière modification le 26 Du 2016, à 23:59


Ar bagadoù | Becedia\nNe vije ket eus sonerezh Breizh evel m’emañ en deizioù a-vremañ ma ne vije ket bet eus ar bagadoù, strolladoù sonerien bet savet e fin ar bloavezhioù 40 diwar batrom ar pipe bands e Bro Skos. Estroc’h evit kas dibunadegoù ha gouelioù a bep seurt, ur skol sonerezh vras an hini eo deuet ar bagadoù da vezañ a vloaz da vloaz, bet stummet ganti sonerien ha muzikanerien veur Breizh a-vremañ.\nSavidigezh ar strollad kentañ etre an daou vrezel\nNe vije ket bet eus ar bagadoù e Breizh ma ne vije ket bet degaset ar bag pipe eus Bro-Skos, ur biniou bras anezhañ, gant Herve ar Menn ha Gildas Jaffrenou da gentañ-penn.\nE Paris e voe savet ar bagad kentañ, Kenvreuriez ar Viniouerien e anv, etre an daou vrezel, diwar atiz Dorig Le Voyer, unan eus kensaverien ar gevredigezh Bodadeg ar Sonerien e 1943, a oa he fal stummañ ur c’houblad sonerien binioù-bombard e pep kanton Breizh. Ar strolladoù sonerien kentañ avat ne voe ket dioute a-raok fin ar brezel. « Cliques » a veze graet dioute neuze, ha stag e oant ouzh ul laz-seniñ. Evel-se voe kont gant ar bagad savet gant Émile Allain e laz-seniñ an arme e Dinan pe gant an hini bet savet gant Polig Monjarret en SNCF e Karaez\nE 1949 en em gavas e Kemper an daou vagad nemete a oa e Breizh d’ar c’houlz-se, hini Karaez (Paotred an hent-houarn) ha hini Rostrenn (Kevrenn Rostrenn) e kenstrivadeg gwellañ sonerien Breizh, digor d’ar c’houbladoù koulz ha d’ar strolladoù. Adal neuze e paotas ar bagadoù, koulz e Breizh hag er c’hêrioù ma oa kalz a Vretoned divroet enne. Diwar patromoù bras ar c’houlz-se e voe savet bagadoù-skol, bagadoù merc’hed, bagadoù micherioù a bep seurt ha bagadoù soudarded zoken.\nN’eo ket gant ar bag pipe avat a veze graet er bloavezhioù kentañ, met un asez anezhañ kentoc’h, ar « biniou bras » bet fardet gant Dorig Le Voyer. Evit ar bag pipe ne voe ket implijet da vat a-raok derou ar bloavezhioù ‘50. Evit seveniñ ar stummañ war ar sonerezh ha war ar seniñ e voe savet Scolaich Beg an Treis e Porspoder gant Herri Leon « ar Big », Donatien Laorañs hag Alan an Hegarat. Er c’hentañ skol sonerien-se e voe stummet e-pad un nebeud bloavezhioù kement soner meur ar oa d’ar c’houlz-se.\nAr c’henstrivadegoù, devezhioù meur buhez ar bagadoù\nUn tamm mat eus istor ar bagadoù eo istor o c’henstrivadegoù. Dont a reas kenstrivadeg gwellañ sonerien Breizh da vezañ Kenstrivadeg Breizh ar Bagadoù, a voe aozet e Kemperle, e Brest hag en Oriant a-benn ar fin, adalek 1971, ma tiwanas ar Gouelioù Etrekeltiek diwarnañ.\nDilañs e voe gant ar bagadoù er bloavezhioù 1970 kent adkavout o startijenn er bloavezhioù 1980, diwar ur c’houlzad stummañ harpet gant ar c’huzulioù-departamant ha gant Kuzul-rannvro Breizh. Ouzhpenn kant bagad a oa e 2014. E Breizh-Izel emañ ar pep brasañ ha pa vez savet muioc’h mui anezhe e Breizh-Uhel hag en diavaez-bro, un tamm e pep lec’h er Stad c’hall betek en inizi zoken.\nAlies-mat e vez div pe deir rann d’ur bagad, ur bagadig en o zouez, skol ar bagad anezhañ a vez stummet an danvez-sonerien enni.\nEus sonerezh Breizh da sonerezh ar bed\nBep ma yae ar bagadoù war baotaat e yae o sonerezh war liesaat. Pa ne oa nemet sonerezh hengounel Breizh gante en o bloavezhioù kentañ o deus ar bagadoù staget gant tonioù kempennet pe savet penn-da-benn gant sonaozourien a vicher : Pêr-If ar Mogn, Jean Lelgouac’h, Alain Trovel, Roland Becker, Pêrig Tangi, Jean-Louis ar Vallegan hag Alan stivell en o zouez, ha, nevez zo, Étienne Chouzier ha Kevin Haas.\nGant tonioù deuet eus ar broioù keltiek all (Bro Skos hag Iwerzhon dreist-holl) o deus staget ar bagadoù a-benn neuze, kent stagañ gant sonadegoù bras diwar glad kreiz-Europa, hini Bulgaria paneveken, bet diouzh ar c’hiz vras er bloavezhioù 1970-80. Darn o deus pleget ouzh yev ar sonerezh klasel e-keit ma tibabe reoù all kenlabourat hag eskemm gant sonerien jazz, strolladoù sonerezh klasel pe muzikanerien eus penn all ar bed evel Kerlenn Pondi gant sonerien Zanzibar.\nRannoù distag zo bet savet e-diabarzh ar bagadoù : hini ar bombardoù da gentañ-penn, dezho o c’henstrivadeg a-ratozh abaoe ar bloavezhioù 1980. E keit-se e yae binvioù-seniñ er bagadoù war liesaat. Binvioù uhel pe bout o son zo deuet da glokaat rann ar bombardoù tra ma tifluke kornioù-boud a bep seurt tonioù ouzh ar biniawoù\nTreujennoù-kaol zo e meur a vagad ivez, ha taboulinoù a bep seurt ouzhpenn an taboulinoù sklint a gaver enno abaoe an deroù. Da goulz unan eus o c’henstrivadegoù, a vez savet diouzh o renk (5 rummad bagadoù zo) meur a wech bep bloaz e seizh korn Breizh e c’heller klevet ar bagadoù en o barr. Eno e vez dispaket gant bagadoù en o fezh heuliadoù pinvidik bet savet a-nevez seul taol.\nBep bloaz ez embann Bodadeg ar Sonerion CDioù ha DVDioù diwar kenstrivadegoù pennañ ar bagadoù.